cyanic-selkie/wikianc huggingface dataset:
പാവ്നീ ഇന്ത്യൻ ജനത
മറ്റു സമതല ഇന്ത്യൻസിൽനിന്നു വ്യത്യസ്തമായി പാവ്നീ വർഗ്ഗക്കാരുടെ വില്ലേജുകൾ സ്ഥിരമായിട്ടുള്ളതായിരുനന്നു. ഇവർ പ്രാഥമികമായി കാർഷികവൃത്തിയിലൂന്നി ജീവിച്ചിരുന്നവരാണ്. ചോളം, ബീൻസ്, മത്തൻ ഇനങ്ങൾ, സ്ക്വാഷ് എന്നിവ ഇവർ കൃഷി ചെയ്തിരുന്നു. കുതരികൾ വീണ്ടും അവതരിപ്പിക്കപ്പെട്ടതോടുകൂടി ഇവർ അമേരിക്കൻ ബൈസനുകളെ വേട്ടയാടുവാൻ തുടങ്ങി.
പാവ്നി കോൺഫെഡറസി പ്രധാനമായി താഴെപ്പറയുന്ന നാലു ബാൻറുകളായി വിഭജിക്കപ്പെട്ടിരിക്കുന്നു. ചോയി (Chaui) ബാൻറായിരുന്നു ഇതിൽ പ്രധാനപ്പെട്ടത്. അണ്‌ഡാകാരമുള്ള “എർത്ത് ലോഡ്ജ്” എന്നറിയപ്പെട്ടിരുന്ന മൺകുടിലുകിലായിരുന്നു ഇവരുടെ വാസം. മരത്തൂണുകളും അരളിവർഗ്ഗത്തിൽപ്പെട്ട ഇലപൊഴുയും മരങ്ങളുടെ ചില്ലകളും പുല്ലും മണ്ണും ചേർത്തുണ്ടാക്കുന്ന ഈ എർത്ത് ലോഡ്ജുകൾക്കുള്ളിൽ 30 മുതൽ 50 പേർക്കു വരെ കഴിയുവാനുള്ള സൌകര്യമുണ്ടായിരുന്നു. ഓരോ വില്ലേജുകളും പത്തു മുതൽ 15 വരെ ഇത്തരം എർത്ത് ലോഡ്ജുകളുണ്ടായിരുന്നു.
ഒരു വർഷത്തിൽ രണ്ടുതവണ പാവ്നീ വർഗ്ഗക്കാർ ബൈസനുകളെ (ഒരു തരം കാട്ടുപോത്ത്) വേട്ടയാടിയിരുന്നു. വേട്ടയാടലിനു ശേഷം തിരിച്ചു വരുമ്പോൾ എർത്ത് ലോഡ്ജുകളിലെ അന്തേവാസികൾ വില്ലേജിനുള്ളിലെ തന്നെ മറ്റൊരു ലോഡ്ജിലേയ്ക്കു മാറുന്ന പതിവുണ്ടായിരുന്നു. അമ്മവഴിക്കുള്ള പിന്തുടർച്ചായിരുന്നു ഇവർ തുടർന്നിരുന്നത്. വിവാഹശേഷം വധൂവരന്മാർ വധുവിന്റെ ഗ്രഹത്തിലേയ്ക്കു താമസം മാറ്റിയിരുന്നു. സാമൂഹ്യകാര്യങ്ങളില‍്‍ സ്ത്രീകൾ ഇടപെട്ടിരുന്നുവെങ്കിലും പ്രധാന തീരുമാനങ്ങൾ എടുത്തിരുന്നത് പുരുഷന്മാരായിരുന്നു.
പാവ്നീ വർഗ്ഗ്ക്കാരുമായി ആദ്യമായി കണ്ടുമുട്ടിയ യൂറോപ്പുകാരൻ ഫ്രാൻസിസ്കോ വാസ്ക്വെസ് ഡെ കൊറോനാഡോ (Francisco Vásquez de Coronado) ആയിരുന്നു. 1541 ൽ സമീപസ്ഥമായ ഒരു വിചിത ഇന്ത്യൻ ഗ്രാമം സന്ദർശിക്കുന്ന വേളയിലായിരുന്നു ഇത്. ഇന്നത്തെ കൻസാസിലോ നെബ്രാസ്കയിലോ ഉൾപ്പെട്ടിരുന്ന “ഹരാഹേ (Harahey) എന്ന സ്ഥലത്തുവച്ച് ഇദ്ദേഹം ഒരു പാവ്നീ ചീഫുമായി കണ്ടുമുട്ടിയിരുന്നു.
തങ്ങളുടെ അധീനതയിലുള്ള ഭൂമിയുടെ വിസ്തൃതി വർദ്ധിപ്പിക്കുന്നതിൽ വ്യാപൃതരായ യൂറോപ്യൻ കുടിയേറ്റക്കാർ ഇന്നത്തെ കൻസാസ്, നെബ്രാസ്ക എന്നിയുൾപ്പെടുന്ന പ്രദേശങ്ങളിൽ വച്ച് പാവ്നീ വർഗ്ഗക്കാരുമായി വ്യാപാരങ്ങൾ നടത്തിയിരുന്നു. വിവിധ കൊളോണിയൽ ശക്തികളുമായി പാവ്നികളിലെ ഓരോ ബാൻറുകളും തങ്ങളുടെ താല്പര്യങ്ങൾക്കനുസരിച്ച് സഖ്യം ചെയ്തിരുന്നു.
പത്തൊമ്പതാം നൂറ്റാണ്ടിൻറെ ആദ്യദശകങ്ങളിൽ പാവ്നി ഇന്ത്യൻ വർഗ്ഗക്കാരുടെ അംഗസംഖ്യ 10,000 മുതൽ 12,000 വരെയായിരുന്നു. 1818 ൽ പാവ്നികൾ യൂറോപ്യന് കുടിയേറ്റക്കാരുമായി ആദ്യമായി തുടർച്ചയായ ഏതാനും ഉടമ്പടികൾ ഒപ്പുവയ്ക്കുകയുണ്ടായി. ഈ ഉടമ്പടികൾ തങ്ങളുടെ ഭൂമിയുടെ അവകാശം കുടിയേറ്റക്കാർക്കു പൂർണ്ണമായി കുടിയേറ്റക്കാർക്ക് അടിയറ വയ്ക്കുന്നതിലായിരുന്നു അവസാനിച്ചത്. 1857 ൽ പാവ്നീ വർഗ്ഗക്കാർ നെബ്രാസ്ക റിസർവേഷനിലേയ്ക്കും 1875 ൽ ഒക്ലാഹോമയിലെ ഇന്ത്യൻ ടെറിറ്റിറിയിലേയ്ക്കും മാറ്റിപ്പാർപ്പിക്കപ്പെട്ടു. റിസർവ്വേഷനുകളിൽ സർക്കാർ നിയന്ത്രണം കർശനമായിരുന്നു. പാവ്നികൾ തങ്ങളുടെ ഗോത്രസംസ്ക്കാരവും ഘടനയും ആചാരങ്ങളും ഇക്കാലത്തും മുറുകെപ്പിടിച്ചിരുന്നു. 1900 ആയപ്പോഴേയ്ക്കും ക്രസ്ത്യൻ മിഷണറിമാരുടെ പ്രവർത്തനങ്ങളുടെ ഫലമായി പാവ്നികളുടെ പ്രാചീന മതം ക്രിസ്തുമതത്തിനു വഴിമാറി. കുടിയേറ്റക്കാരുടെ ഇറക്കുമതിയായ വസൂരി, കോളറഎന്നീ രോഗങ്ങളും യുദ്ധങ്ങളും റിസർവ്വേഷനുകളിലേയ്ക്കുള്ള ആട്ടിയോടിക്കലുകളും കാരണായി പാവ്നീ വർഗ്ഗ്കാരുടെ അംഗസംഖ്യ വെറും 600 ആയി ചുരുങ്ങിയിരുന്നു.
അവലംബം
വർഗ്ഗം:അമേരിക്കൻ ഇന്ത്യൻ ജനത
കുമാരില ഭട്ട
കുമാരില ഭട്ട (कुमारिल भट्ट, ഉദ്ദേശം AD 700 ) ഇന്നത്തെ ആസ്സാമിൽ ജനിച്ച മീമാംസാ പണ്ഡിതനും തത്ത്വചിന്തകനുമായിരുന്നു. മീമാംസകളെക്കുറിച്ച് അദ്ദേഹം എഴുതിയ ഉപന്യാസമായ മീമാംസാശ്ലോകാവർത്തിക പ്രസിദ്ധമാണ്. അദ്ദേഹത്തിന്റെ ആശയങ്ങളെ അസ്‌തിത്വപരമായ യഥാതഥ്യവാദങ്ങളായി കണക്കാക്കുന്നു.
ജൈമിനീയസൂത്രങ്ങളുടെ (കർമകാണ്ഡം) വ്യാഖ്യാതാവായിരുന്നു കുമാരിലഭട്ട. വേദങ്ങളെ പ്രമാണമായി അംഗീകരിക്കുന്ന മീമാംസകർ പലരും നിരീശ്വരവാദപരമായ വീക്ഷണങ്ങളാണ് വച്ചുപുലർത്തിയിരുന്നത്. ബി.സി. രണ്ടാം ശതകത്തിൽ രചിക്കപ്പെട്ട, ജൈമിനിയുടെ മീമാംസാസൂത്രങ്ങളാണ് മീമാംസയുടെ അടിസ്ഥാനഗ്രന്ഥം. ഇതിന് പ്രഭാകരനും കുമാരിലഭട്ടയും നല്കിയ വ്യാഖ്യാനങ്ങൾ പ്രാഭാകരം, ഭാട്ടം എന്നീ രണ്ടു പ്രസ്ഥാനങ്ങൾക്ക് രൂപം നല്കി. പ്രശസ്ത മീമാംസാഗ്രന്ഥമായ ശബരഭാഷ്യത്തിന് കുമാരിലഭട്ടൻ രചിച്ച വ്യാഖ്യാനത്തിലെ ഒരു ഭാഗം ടുപ്ടീക എന്ന പേരിൽ പ്രസിദ്ധമാണ്
ജൈമിനി സ്പഷ്ടമായി ഈശ്വരാസ്തിത്വം നിഷേധിക്കുന്നില്ലെങ്കിലും ധർമലക്ഷണസൂത്രം ഈശ്വരനിരാകരണത്തിന്റെ വിത്തുകൾ പേറുന്നുവെന്ന് മീമാംസാപണ്ഡിതൻ എ. സുബ്രഹ്മണ്യശാസ്ത്രി ചൂണ്ടിക്കാട്ടുന്നു. പ്രഭാകരൻ സംശയരഹിതമായി തന്റെ നിരീശ്വരവാദ ആഭിമുഖ്യം വ്യക്തമാക്കിയിട്ടുണ്ട്. എന്നാൽ കുമാരിലഭട്ട ഈശ്വരവാദത്തിന്റെ നിഗൂഢാനുയായിയാണെന്ന കാര്യത്തിൽ തർക്കം നിലനിൽക്കുന്നു.
ബുദ്ധമതത്തിന്റെ അപചയം
മീമാംസകളിൽ നിന്നും വ്യത്യസ്തമായി പരബ്രഹ്മത്തിന്റെ സാധുതയെക്കുറിച്ച് കുമാരിലഭട്ട പ്രതിപാദിച്ചിരുന്നതായി മാണിക്കവാചകർ അവകാശപ്പെടുന്നു. മധ്യകാല ബുദ്ധസന്യാസികൾക്ക് എതിരെ വേദ ആചാരങ്ങളെ അനുകൂലിച്ചുള്ള കുമാരിലഭട്ടന്റെ നിലപാടുകൾ ശ്രദ്ധേയമായിരുന്നു. ഇത്  ബുദ്ധമതത്തിനു  ഭാരതത്തിൽ ഉണ്ടായിരുന്ന പ്രചാരം കുറയുന്നതിനു കാരണമായതായി ചിലർ വാദിക്കുന്നു. .ഇദ്ദേഹത്തിന്റെ ജീവിതകാലത്താണു ബുദ്ധമതം ഭാരതത്തിൽ ക്ഷയിക്കാൻ തുടങ്ങിയത്.ബുദ്ധപൽകിത ,ഭവ്യ ,ധർമ്മദാസ ,ദിഗാംഗ തുടങ്ങിയ ബുദ്ധസന്യാസിമാരെ വാഗ്വാദങ്ങളിൽ കുമാരിലഭട്ട പരാജയപ്പെടുത്തിയതായി കാണുന്നു.
ഭാഷാശാസ്ത്ര ദർശനങ്ങൾ
അർത്ഥവിജ്ഞാനീയത്തിന്റെ ശക്തനായ പ്രയോക്താവായിരുന്നു കുമാരിലഭട്ട.ഒരു വാക്യത്തിലെ വാക്കുകളുടെ അർത്ഥം മനസ്സിലാക്കിയാൽ മാത്രമേ വാക്യത്തിന്റെ അർത്ഥം മനസ്സിലാക്കാൻ കഴിയൂ എന്ന് അദ്ദേഹം അഭിപ്രായപ്പെട്ടു. തന്റെ കൃതികളിൽ ധാരാളം തമിഴ് വാക്കുകൾ അദ്ദേഹം ഉപയോഗിച്ചിരുന്നു.
ബുദ്ധമത വിമർശനങ്ങൾ
വേദങ്ങളുടെ അധീശത്വം തെളിയിക്കുന്നതിനായി കുമാരിലഭട്ട നൂതന വാദമുഖങ്ങൾ പ്രസ്താവിച്ചിരുന്നു.
ബുദ്ധമത വിശ്വാസി അല്ലാതിരുന്നിട്ടു കൂടി ബൗദ്ധദർശനങ്ങളെ ഇത്രയധികം ആഴത്തിൽ പഠിച്ച മറ്റൊരാൾ ഉണ്ടായിരുന്നില്ല എന്ന് പണ്ഡിതർ സാക്ഷ്യപ്പെടുത്തുന്നു.
പുരാവൃത്തങ്ങളിലെ ജീവചരിത്രം
നളന്ദസർവകലാശാലയിൽ ബുദ്ധമതത്തെ കുറിച്ചു പഠിക്കാൻ ചേർന്നു. വേദങ്ങളെ പരിഹസിച്ചു പറഞ്ഞ തന്റെ ഗുരുവായ "ധർമ്മാകൃതി" ക്കെതിരെ പ്രതികരിച്ചതിന് ഇദ്ദേഹത്തെ നളന്ദയിൽ നിന്നും പുറത്താക്കി. തുടർന്നു പ്രയാഗിൽ താമസിച്ച അദ്ദേഹം പല സാമ്രാജ്യങ്ങളും സന്ദർശിച്ച് ബൗദ്ധരുമായി വാഗ്വാദങ്ങൾ നടത്തി.
കുമാരിലഭട്ട വേഷപ്രച്ഛന്നനായി തന്റെ ഗുരുവിൽ നിന്ന് ബുദ്ധമതതത്ത്വങ്ങൾ, അവയെ തർക്കിച്ച് ഖണ്ഡിക്കുക എന്ന ഉദ്ദേശ്യത്തോടെ പഠിച്ചെടുത്തു. വേദങ്ങൾ ഇതിനെ ഒരു പാപമായാണ് പറയുന്നത് ഇതിന് പ്രായശ്ചിത്തമായി പ്രയാഗിൽ, മെല്ലെ എരിയുന്ന ഉമിത്തീയിൽ പ്രവേശിച്ചിരിക്കുകയായിരുന്ന അവസ്ഥയിലാണ് കുമാരിലഭട്ടനെ ആദി ശങ്കരൻ കാണുന്നത്. ആയതിനാൽ കുമാരിലഭട്ട ശങ്കരാചാര്യരോട് മഹിസ്മതിയിൽ (ഇപ്പോൾ മദ്ധ്യപ്രദേശിലെ മഹേശ്വർ) പോയി തന്റെ ശിഷ്യനായ മണ്ഡനമിശ്രനുമായി സംവാദത്തിലേർപ്പെടാൻ ആവശ്യപ്പെട്ടു. മണ്ഡനമിശ്രന്റെ ഭാര്യ ഉഭയഭാരതിയുടെ മദ്ധ്യസ്ഥതയിൽ ശങ്കരാചാര്യർ മിശ്രനുമായി വളരെ പ്രസിദ്ധമായ ഒരു തർക്കത്തിലേർപ്പെട്ടു. പതിനഞ്ച് ദിവസം നീണ്ട സംവാദത്തിനൊടുവിൽ മണ്ഡനമിശ്രൻ തോൽവി സമ്മതിച്ചു. ഇതിനെ തുടർന്ന് ഉഭയഭാരതി പൂർണ്ണമായും ജയം കൈവരിയ്ക്കാൻ തന്നോട് മത്സരിയ്ക്കണമെന്ന് ആവശ്യപ്പെട്ടു. ഈ തർക്കം കാമശാസ്ത്രത്തെ അടിസ്ഥാനമാക്കിയുള്ളതായിരുന്നു. പക്ഷേ സന്ന്യാസിയായ ശങ്കരാചാര്യർക്ക് ഈ വിഷയത്തിൽ ജ്ഞാനമില്ലായിരുന്നു. ആയതിനാൽ വിഷയത്തെക്കുറിച്ച് പഠിക്കാൻ അദ്ദേഹം അല്പം സമയം ആവശ്യപ്പെടുകയും തന്റെ യോഗ സിദ്ധികൾ ഉപയോഗിച്ച് അമരുകൻ എന്ന രാജാവിൽ പരകായപ്രവേശം നടത്തി ഈ അറിവ് സമ്പാദിക്കുകയും ചെയ്തു. എങ്കിലും പിന്നീട് ഉഭയ ഭാരതി മത്സരിക്കാൻ വിസമ്മതിക്കുകയും തർക്കത്തിന്റെ നിയമ പ്രകാരം മണ്ഡനമിശ്രൻ തോൽവി സമ്മതിച്ച് സുരേശ്വരാചാര്യ എന്ന പേരിൽ സന്ന്യാസം സ്വീകരിക്കുകയും ചെയ്തു
സൗത്ത് സെന്റിനൽ ദ്വീപ്
ബംഗാൾ ഉൾക്കടലിലെ ആൻഡമാൻ ദ്വീപുകളിലൊന്നാണ് സൗത്ത് സെന്റിനൽ ദ്വീപ്. ഇതിന് വടക്കുകിഴക്ക് മുതൽ തെക്ക് പടിഞ്ഞാറ് വരെ 1.6 km നീളവും 1 കിലോമീറ്റർ (5⁄8 മൈൽ) വീതിയുമുള്ളതാണ്. ഇത് നോർത്ത് സെന്റിനൽ ദ്വീപിനേക്കാൾ വളരെ ചെറുതും നിലവിൽ ജനവാസമില്ലാത്തതുമാണ്. ഇന്ത്യൻ യൂണിയൻ ടെറിറ്ററിയായ ആൻഡമാൻ നിക്കോബാർ ദ്വീപുകളുടെ യും അയൽപക്കത്തുള്ള നോർത്ത് സെന്റിനൽ ദ്വീപിന്റെ യും ഭാഗമായ ഈ ദ്വീപ്, സൗത്ത് ആൻഡമാൻ അഡ്മിനിസ്ട്രേറ്റീവ് ഡിസ്ട്രിക്റ്റിലെ പോർട്ട് ബ്ലെയർ തഹസിൽ വകയാണ്.
സി ലന്ന ദേശീയോദ്യാനം
സി ലന്ന ദേശീയോദ്യാനം തായ്‌ലന്റിലെ ചിയാങ്മയി പ്രവിശ്യയിലെ ഒരു ദേശീയോദ്യാനമാണ്. അനേകം വെള്ളച്ചാട്ടങ്ങളും അരുവികളും ഗുഹകളും ഈ പർവ്വതപ്രദേശത്തുള്ള പാർക്കിലുണ്ട്. പിങ് നദിയുടെ അനേകം കൈവഴികൾ ഈ ഉദ്യാനത്തിലൂടെ ഒഴുകുന്നു.
ഭൂമിശാസ്ത്രം
ചിയങ്മയി പട്ടണത്തിൽനിന്നും 65 കിലോമീറ്റർ വടക്കായി സ്ഥിതിചെയ്യുന്നു. 1,406 ചതുരശ്രകിലോമീറ്റർ വിസ്തീർണ്ണമാണുള്ളത്. ഇവിടത്തെ ഏറ്റവും ഉയർന്ന ഭാഗം ചൊം ഹോട് ആണ്. ഇതിനു 1,718 മീറ്റർ ഉയരമുണ്ട്. 20 ചതുരശ്രകിലോമീറ്റർ വിസ്തൃതിയുള്ള മായ് എങാത് സൊംബോൺ ചോൺ ജലസംഭരണി ഈ ദേശീയോദ്യാനത്തിലാണ്.
ചരിത്രം
1989 ആഗസ്ത് 1നാണ് സി ലന്ന തായ്‌ലന്റിന്റെ അറുപതാമത് ദേശീയോദ്യാനമായത്.
ആകർഷണം
മോൺ ഹിൻ ലായ് വെള്ളച്ചാട്ടം മേ ങ്കാട്ട് വനത്തിൽ സ്ഥിതി ചെയ്യുന്ന ഒമ്പത് തട്ടുകളുള്ള വെള്ളച്ചാട്ടമാണ്. ഹുവായ് മേ രംഗോങ്, ഹുവായ് പാ ഫ്ലു എന്നിവയാണ് മറ്റ് വെള്ളച്ചാട്ടങ്ങൾ നോങ് ഫാ ഗുഹയിൽ സ്റ്റാലാക്റ്റൈറ്റുകളും സ്റ്റാലാഗ്മിറ്റുകളും ഉണ്ട്.
സസ്യജാലവും ജന്തുജാലവും
ഈ ദേശീയോദ്യാനത്തിൽ അനെകം തരം വനവിഭാഗങ്ങൾ കാണാനാകും. നിത്യഹരിതനങ്ങൾ, ഇലപൊഴിയും വനങ്ങൾ തുടങ്ങിയവയും ഇവിടെയുണ്ട്.
കോളിച്ചാൽ
കേരളത്തിലെ കാസർഗോഡ് ജില്ലയിലുള്ള ഒരു മലയോര പട്ടണം ആണ് കോളിച്ചാൽ. കോളിച്ചാൽ മുൻപ് ഹോസ്ദുർഗ്ഗ് താലൂക്കിൽ ആയിരുന്നു, നിലവിൽ വെള്ളരിക്കുണ്ട് താലൂക്കിലാണ്. ഒരു പാലത്തിന്റെ രണ്ടു ഭാഗത്തായി ആണ്  ഈ ചെറിയ പട്ടണം നിലകൊള്ളുന്നത്. കിഴക്കേ ഭാഗത്ത്‌ പനത്തടി, പടിഞ്ഞാറു ഭാഗത്ത് കല്ലറും പഞ്ചായത്ത് എന്നിവ. കാഞ്ഞങ്ങാടാണ് അടുത്ത റെയിൽവേ സ്റ്റേഷൻ. ദേശീയ പാതയും മലയോര ഹൈവേയും ഇവിടെ സംഗമിക്കുന്നു.
ഗതാഗതം
കോളിച്ചാൽ പാണത്തൂർ ബന്തടുക്ക സുള്ളിയ വഴി കർണ്ണാടകയുമായി ബന്ധപ്പെട്ടു കിടക്കുന്നു. മൈസൂർ, ബാംഗ്ളൂർ എന്നിവിടങ്ങളിലേക്ക് കർണ്ണാടകയിലെ സുള്ള്യ വഴിയോ ബാഗമണ്ഡല വഴിയോ എളുപ്പം എത്തിച്ചേരാം. മംഗലാപുരം - പാലക്കാട് ലൈനിൽ വരുന്ന കാഞ്ഞങ്ങാട് ആണ് സമീപത്തുള്ള റയിൽവേ സ്റ്റേഷൻ. വിമാനത്താവളങ്ങൾ മംഗലാപുരത്തും കോഴിക്കോടും ഉണ്ട്.
ഭാഷ
മലയാളം, ഇംഗ്ലീഷ്, തുളു, ഹിന്ദി, കന്നഡ, തമിഴ്, എന്നിവയാണ് ഇവിടത്തെ സംസാര ഭാഷകൾ.
തിരുനെൽവേലി കോർപ്പറേഷൻ
ഘടന
ഭരണപരമായ ആവശ്യങ്ങൾക്കായി തിരുനെൽവേലി കോർപ്പറേഷനെ അഞ്ച് സോണുകളായി തിരിച്ചിരിക്കുന്നു - തച്ചനല്ലൂർ സോൺ, പാലയംകോട്ടൈ സോൺ, മേളപാളയം സോൺ, നെല്ലായ് ടൗൺ സോൺ, പെട്ടായി സോൺ.
ആധാരം
[1] Imperial Gazetteer of India. 23. Clarendon Press. 1908. pp. 379–380. [2] Palanithurai, Ganapathy (2007). A handbook for panchayati raj administration (Tamil Nadu). Concept Publishing Company. p. 80. ISBN 978-81-8069-340-3.
പുൽപ്പള്ളി സീതാദേവി ക്ഷേത്രം
വയനാട്‌ ജില്ലയിൽ പുൽപ്പള്ളി പഞ്ചായത്തിലെ ഒരു പുരാതനമായ ക്ഷേത്രമാണ് സീതാദേവി-ലവ-കുശ ക്ഷേത്രം. കേരളത്തിൽ സീതാദേവിയും ലവ - കുശൻമാരും പ്രധാന പ്രതിഷ്ഠയായിട്ടുള്ള അപൂർവ്വം ക്ഷേത്രങ്ങളിലൊന്നാണ് ഈ ക്ഷേത്രം. രാമായണ മഹാകാവ്യവുമായി ബന്ധപ്പെട്ടുള്ള നിരവധി സ്ഥലങ്ങൾ പുൽപ്പള്ളിയിലും പരിസര പ്രദേശങ്ങളിലുമുണ്ട്. ത്രേതായുഗത്തി ശ്രീരാമനാൽ പരിത്യക്തയായ സീതാദേവി പുൽപ്പള്ളിയിൽ എത്തിച്ചേർന്നുവെന്നും വാല്മീകി മഹർഷിയാൽ കണ്ടെത്തപ്പെട്ട ദേവി ലവ - കുശന്മാർക്ക് വാല്മീകി ആ ശ്രമത്തിൽ വച്ച് ജന്മം നൽകിയെന്നും വിശ്വസിക്കപ്പെടുന്നു. ആശ്രമക്കൊല്ലിയെന്ന സ്ഥലത്ത് ഇന്നും ആശ്രമമുണ്ട്. .
പുറത്തേക്കുള്ള കണ്ണികൾ
വർഗ്ഗം:വയനാട് ജില്ലയിലെ ക്ഷേത്രങ്ങൾ
ഫോറസ്റ്റ് കോബ്ര
ആഫ്രിക്കയിൽ കാണപ്പെടുന്ന ഉഗ്രവിഷമുള്ള മൂർഖൻ ഇനമാണ് ഫോറസ്റ്റ് കോബ്ര (Naja melanoleuca).ബ്ലാക്ക് കോബ്രാ എന്നും ഇത് അറിയപ്പെടുന്നു. ലോകത്തിലെ ഏറ്റവും വലിയ മൂർഖൻ ഇനം (നജാജീനസ് ) ഫോറസ്റ്റ് കോബ്രയാണ്.
വിവരണം
ലോകത്തിലെ ഏറ്റവും വലിയ മൂർഖൻ ഫോറസ്റ്റ് കോബ്ര ആണ് .അളന്നതിൽ വെച്ച് ഇവ 3.2 മീ (10 അടി ) നീളം വരെ രേഖപ്പെടുത്തിയിട്ടുണ്ട്. മൂന്നര കിലോഗ്രാം ശരീരഭാരവും ഇവയ്ക്ക് ഉണ്ട്. പ്രായപൂർത്തിയായ ഒരു ഫോറസ്റ്റ് കോബ്ര ശരാശരി 2.2 മീ(4.6 അടി ) 7 അടി വരെ നീളം കാണപ്പെടുന്നു. ഒറ്റനോട്ടത്തിൽ രാജവെമ്പാലയുമായി സാദൃശ്യം തോന്നാം.
വിഷം
ഇതിന്റെ വിഷം പ്രധാനമായും ന്യൂറോടോക്സിൻ ഇനമാണ്. ഇതിന്റെ കടിയേറ്റാൽ തലകറക്കം, കേൾവികുറവ് , കടുത്ത പനി , മരവിപ്പ് ,ഹൈപ്പർടെൻഷൻ, ഛർദി , ബോധക്ഷയം , എന്നിവ ഉണ്ടാവുന്നു വലിയ അളവിൽ വിഷം ഇരയുടെ ശരീരത്തിലേക്ക് കയറ്റാൻ ഇതിനാവും എലികളിൽ നടത്തിയ LD50 വാല്യു പരീക്ഷണങ്ങൾ അനുസരിച്ച് 0.324mg/kg , ഇരയുടെ ശരീരത്തിലേക്ക്കു ത്തിവെയ്ക്കാവുന്ന വിഷത്തിന്റെ അളവ് 571mg ,വിഷസഞ്ചിയിലുള്ള പരമാവധി വിഷത്തിന്റെ അളവ് 1102 mg. .മൂർഖൻ ഇനങ്ങളിൽ ഏറ്റവും കൂടുതൽ അളവിൽ വിഷം ഒറ്റകടിയിൽ കുത്തിവെയ്ക്കുന്നത് ഫോറസ്റ്റ് കോബ്രയാണ്.
ആഞ്ചലസ് ദേശീയ വനം
ആഞ്ചലസ് ദേശീയ വനം (ANF) യു.എസ് ഫോറസ്റ്റ് സർവീസ്, സാൻ ഗബ്രിയേൽ മൗണ്ടൻസിലും സിയറ പെലോണ മലനിരകളിലും പ്രധാനമായും ലോസ് ഏഞ്ചൽസ് കൗണ്ടിയിൽ തെക്കൻ കാലിഫോർണിയയ്ക്കുള്ളിൽ സ്ഥിതിചെയ്യുന്നു. സാൻ ഗബ്രിയൽ മൗണ്ടെയ്ൻ ദേശീയ സ്മാരകത്തിൻറെ ഭൂരിഭാഗവും ആഞ്ചലസ് ദേശീയ വനത്തിൻറെ നിയന്ത്രണത്തിലാണ്.
പുറം കണ്ണികൾ
വർഗ്ഗം:കാലിഫോർണിയയിലെ ദേശീയ വനങ്ങൾ
ലേറ്റ് ഹെവി ബോംബാഡ്ർ‌മെന്റ്
ഏകദേശം 4.1 മുതൽ 3.8 ബില്യൺ വർഷങ്ങൾക്ക് മുമ്പ് ഭൂമിയിലെ നിയോഹേഡിയൻ, ഇയോ‌ർചിയൻ കാലഘട്ടങ്ങളുമായി ബന്ധപ്പെട്ട ഒരു സമയത്ത് സംഭവിച്ചതായി കരുതപ്പെടുന്ന ഒരു സാങ്കൽപ്പിക സംഭവമാണ് ലേറ്റ് ഹെവി ബോംബാ‍ഡ്‍മെന്റ് അഥവാ ലൂണാർ കാറ്റലിസം. ഈ ഇടവേളയിൽ, ബുധൻ, ശുക്രൻ, ഭൂമി, ചൊവ്വ എന്നിവയുൾപ്പെടെയുള്ള ആന്തരിക സൗരയൂഥത്തിലെ ആദ്യകാല ഭൗമ ഗ്രഹങ്ങളുമായി കൂട്ടിയിടിച്ചതായി അനുപാതമില്ലാതെ ധാരാളം ഛിന്നഗ്രഹങ്ങൾ സിദ്ധാന്തവൽക്കരിക്കപ്പെട്ടു. 2018 മുതൽ ഹെവി ബോംബർ‌മെന്റിന്റെ നിലനിൽപ്പ് ചോദ്യം ചെയ്യപ്പെട്ടു.
വിവാഹമുക്തകളായ മുസ്ലിം വനിതകളുടെ അവകാശ സംരക്ഷണ നിയമം
‌ഷാബാനു കേസ് ഉയർത്തിയ വിവാദങ്ങളുടെ പശ്ചാത്തലത്തിൽ വിവാഹമോചിതരായ മുസ്‌ലിം സ്ത്രീകളുടെ അവകാശം സംരക്ഷിക്കുവാൻ എന്നവകാശപ്പെട്ട് രാജീവ് ഗാന്ധി പ്രധാനമന്ത്രിയായിരുന്ന സമയത്ത് ഇന്ത്യൻ പാർലമെന്റ് പാസ്സാക്കിയ നിയമമാണ് വിവാഹമുക്തകളായ മുസ്‌ലിം വനിതകളുടെ അവകാശ സംരക്ഷണ നിയമം -The Muslim Women (Protection of Rights on Divorce) Act. 1986 മെയ് മാസം 19- ആം തിയ്യതി ഈ നിയമം നിലവിൽ വന്നു. ജമ്മു-കാശ്മീർ ഒഴികെയുള്ള മറ്റെല്ലാ സംസ്ഥാനങ്ങൾക്കും ഈ നിയമം ബാധകമാണ്. മുസ്‌ലിം മതാചാരപ്രകാരം വിവാഹിതരാവുകയും അപ്രകാരം വിവാഹ ബന്ധം വേർപ്പെടുത്തുകയും ചെയ്തവരെയാണ് ഈ നിയമപ്രകാരം പരിഗണിക്കുന്നത്. പരസ്പര സമ്മതത്തോടെയോ, ഭർത്താവിന്റെ ഇഷ്ടത്തിനോ (Talaq) അല്ലെങ്കിൽ മുസ്‌ലിം വിവാഹമോചന നിയമപ്രകാരമോ വിവാഹബന്ധം വേർപ്പെടുത്തിയവർക്കും ഈ നിയമം ബാധകമാണ്.
അവകാശങ്ങൾ
ഈ നിയമത്തിലെ മൂന്നാം വകുപ്പ് പ്രകാരം, വിവാഹമുക്തയായ മുസ്‌ലിം സ്ത്രീയ്ക്ക്, ഇദ്ദാകാലത്തേക്കുള്ള ന്യായമായ ചെലവുകൾ(Maintenance), ഭാവി സംരക്ഷണത്തിലേക്ക് മൊത്തമായൊരു സംഖ്യ (Reasonable and fair provision) അഥവാ മതാഅ്, വിവാഹ സമയത്തുള്ള കരാർ പ്രകാരം ബാക്കി കിട്ടുവാനുള്ള മഹർ, വിവാഹ സമയത്തോ അതിനു ശേഷമോ ലഭിച്ച വസ്തുവകകൾ എന്നിവ ഇദ്ദാ (iddat) കാലത്തിനുള്ളിൽ തന്നെ നൽകുവാൻ ഭർത്താവ് ബാധ്യസ്ഥനാണ്. കൂടാതെ വിവാഹബന്ധത്തിൽ കുട്ടി ജനിക്കുകയും കുട്ടിയെ സംരക്ഷിക്കുന്നത് വിവാഹമുക്തയായ സ്ത്രീ ആണെങ്കിൽ കുട്ടിക്ക് 2 വയസ്സാകുന്നത് വരെയുള്ള ന്യായമായ ചെലവുകൾ നൽകുവാൻ ഭർത്താവ് ബാധ്യസ്ഥനാണ്. ഇദ്ദാ കാലാവധി എന്നാൽ ആർത്തവമുണ്ടാകുന്ന സ്ത്രീകളിൽ 3 തവണ ആർത്തവമുണ്ടാകുന്നത് വരെയോ, ആർത്തവം നിലച്ചതോ അല്ലെങ്കിൽ തീരെ ഉണ്ടാവാത്ത സ്ത്രീകളുടെ കാര്യത്തിൽ 3 ചന്ദ്രമാസമാണ്. വിവാഹമോചനസമയത്ത് ഗർഭിണികളായ സ്ത്രീകളുടെ കാര്യത്തിൽ അവർ പ്രസവിക്കുന്നത് വരെയോ അല്ലെങ്കിൽ ഗർഭം അലസുന്ന സന്ദർഭം വരെയോ ആകുന്നു. വിവാഹമുക്തയായ സ്ത്രീയ്ക്ക് സ്വന്തം കുടുംബാംഗങ്ങളോ, സുഹൃത്തുക്കളോ, ഭർത്താവോ, ഭർത്താവിന്റെ ബന്ധുക്കളോ, സ്നേഹിതന്മാരോ വിവാഹസമയത്തോ അതിനു മുമ്പോ നൽകിയ എല്ലാ വസ്തുക്കളും അവളെ ഏൽപ്പിക്കണമെന്ന് നിയമം അനുശാസിക്കുന്നു.
ഈ നിയമത്തിലെ മൂന്നാം വകുപ്പിൽ പറഞ്ഞ മേൽ അവകാശങ്ങൾ ഇദ്ദാകാലത്ത് ഭർത്താവ് നൽകിയില്ല എങ്കിൽ, വിവാഹമുക്തയ്ക്ക് ബഹു: മജിസ്ട്രേറ്റ് കോടതിയിൽ ആയത് ലഭിക്കുവാനായി ഹർജി ബോധിപ്പിക്കാവുന്നതാണ്. ഇപ്രകാരമുള്ള ഹർജിയിൽ മജിസ്ട്രേറ്റ് എതിർകക്ഷിക്ക് സമൻസയച്ച് മറുപടി ബോധിപ്പിക്കുവാൻ സമയം അനുവദിക്കുകയും അതിനു ശേഷം ഇരു കൂട്ടരുടെയും തെളിവുകളും വാദങ്ങളും രേഖപ്പെടുത്തി വിധി പ്രസ്താവിക്കുന്നതാണ്. ഹർജി ബോധിപ്പിച്ച് 1 മാസത്തിനുള്ളിൽ മജിസ്ട്രേട് വിധി പറയണമെന്നുണ്ടെങ്കിലും പ്രത്യേക കാരണം രേഖപ്പെടുത്തി അന്തിമവിധി പുറപ്പെടുവിക്കുന്നത് നീട്ടി വയ്ക്കാവുന്നതാണ്. വിവാഹമുക്തയുടെ ഹർജിയിൽ പറഞ്ഞ കാര്യങ്ങൾ ബോധ്യപ്പെട്ടാൽ, ഭർത്താവിനോട് ഇദ്ദാ കാലത്തേക്കുള്ള ചെലവ്, ഭാവി സംരക്ഷണത്തിലേക്കുള്ള സംഖ്യ തുടങ്ങിയവ നൽകുവാൻ മജിസ്ട്രേറ്റ് ഉത്തരവിടുന്നതാണ്. ഇപ്രകാരമുള്ള ഉത്തരവ് ഭർത്താവ് ലംഘിക്കുന്ന പക്ഷം ടിയാളെ 1 വർഷം വരേയുള്ള തടവു ശിക്ഷയ്ക്ക് വിധിക്കുവാൻ മജിസ്ട്രേറ്റിന് അധികാരമുണ്ടായിരിക്കും.ഇപ്രകാരമുള്ള തുകകൾ വിധിക്കുന്ന സന്ദർഭത്തിൽ, ഭർത്താവിന്റെ സാമ്പത്തിക സ്ഥിതി, ഇരുവരും ഒന്നിച്ച് ജീവിച്ചിരുന്നപ്പോൾ ഉണ്ടായിരുന്ന ജീവിത നിലവാരം, കുടുംബ മഹിമ തുടങ്ങിയ കാര്യങ്ങൾ മജിസ്ട്രേറ്റ് പരിഗണിക്കേണ്ടതാണ്.
ക്രിമിനൽ നടപടി നിയമവും ഈ നിയമവും
സ്വയം സംരക്ഷിക്കപ്പെടാൻ ശേഷിയില്ലാത്ത ഭാര്യ, മൈനർമാരായ മക്കൾ, മാനസിക ശാരീരിക അവശതകളനുഭവിക്കുന്ന പ്രായപൂർത്തിയായവരുൾപ്പെടെയുള്ള മക്കൾ, മാതാപിതാക്കൾ തുടങ്ങിയവർക്ക് സംരക്ഷണം ഉറപ്പാക്കുന്ന വകുപ്പാണ് ക്രിമിനൽ നടപടിനിയമത്തിലെ 125-)0 വകുപ്പ്. പിന്നീട്, 1973-ൽ ഈ നിയമം സമഗ്രമായി ഭേദഗതി ചെയ്യുകയും "ഭാര്യ" എന്ന വിഭാഗത്തിൽ "വിവാഹമോചിത" എന്ന വിഭാഗവും ഉൾപ്പെടുമെന്ന് വ്യവസ്ഥ ചെയ്തു. സ്വന്തമായി ജീവിക്കുവാൻ ശേഷിയില്ലാത്ത ഭാര്യയ്ക്കും, പുനർവിവാഹം നടത്തിയിട്ടില്ലാത്ത വിവാഹമോചിതയ്ക്കും സംരക്ഷണം നൽകാനുള്ള ബാദ്ധ്യത ഭർത്താവിനാണെന്ന് ക്രിമിനൽ നടപടി നിയമപ്രകാരം വ്യവസ്ഥ ചെയ്തു. കൂടാതെ ക്രിമിനൽ നടപടി നിയമം 127 (3) (b) പ്രകാരം, ഭാര്യ ഭർത്താക്കന്മാർ ബന്ധം ഉപേക്ഷിക്കുമ്പോൾ ഭാവി ജീവിതച്ചെലവ് കണക്കാക്കി ഒരു തുക കൊടുത്തിട്ടുണ്ടെങ്കിൽ ഭർത്താവ് പിന്നീട് ജീവനാംശം കൊടുക്കേണ്ടതില്ലെന്നും വ്യവസ്ഥ ചെയ്തു. അപ്രകാരം ഒരു വിവാഹമോചിതയായ, പുനർവിവാഹം ചെയ്യാത്ത സ്ത്രീക്ക് സ്വയം സംരക്ഷിക്കപ്പെടാൻ ശേഷിയില്ല എങ്കിൽ തന്റെ മുൻഭർത്താവിൽ നിന്ന് ജീവനാംശം ആവശ്യപ്പെടാവുന്നതാണ്. മുൻ ഭർത്താവ് ചിലവിനു കൊടുക്കാത്തപ്പോൾ അതു ലഭിക്കുവാനായി വിവാഹമുക്തയ്ക്ക് ഇതിനായുള്ള അപേക്ഷ അധികാരപരിധിയിലുള്ള കുടുംബ കോടതികളിൽ നൽകാവുന്നതും പ്രതിമാസം ഒരു നിശ്ചിത തുക കൊടുക്കുവാൻ മുൻ ഭർത്താവിനെതിരെ ഉത്തരവിടാനും കുടുംബകോടതിക്ക് അധികാരമുണ്ട്. ഓർഡറാക്കിയ തുക നൽകാൻ വിസമ്മതിക്കുന്ന ഭർത്താവിനെ ജയിലടയ്ക്കാനും വ്യവസ്ഥയുണ്ട്. ക്രിമിനൽ നടപടി നിയമം മതേതരവും എല്ലാ വിഭാഗത്തിലുള്ളവർക്കും ബാധകവുമാണ്.
എന്നാൽ വിവാഹമുക്തകളായ മുസ്‌ലിം വനിതകളുടെ അവകാശസംരക്ഷണ നിയമത്തിൽ, മുകളിൽ പ്രസ്താവിച്ചതുപോലെ, ഇദ്ദാ കാലത്തേക്കുള്ള സംരക്ഷണ ചെലവും, ഭാവി സംരക്ഷണത്തിലേക്ക് മൊത്തമായൊരു സംഖ്യയും (മതാഅ്) ഇദ്ദ കാലത്തിനുള്ളിൽതന്നെ മുൻഭർത്താവ് നൽകേണ്ടതാണെന്ന് വ്യവസ്ഥയുണ്ട്. കൂടാതെ മുസ്‌ലിം വിവാഹമുക്തയ്ക്ക് പൊതുനിയമമായ ക്രിമിനൽ നടപടി നിയമപ്രകാരം സംരക്ഷണാവകാശം കിട്ടണമെങ്കിൽ മുൻ ഭർത്താവിന്റെ സമ്മതം ആവശ്യമാണെന്നും ഈ നിയമത്തിലെ 5-)0 വകുപ്പ് പ്രകാരം വ്യവസ്ഥ ചെയ്തിട്ടുണ്ട്. ഇദ്ദാ കാലത്തിനു ശേഷം സംരകഷണം നൽകേണ്ടത് മുൻ ഭർത്താവല്ലെന്നും മക്കൾ, മാതാപിതാക്കൾ, മറ്റവകാശികൾ, വഖ്ഫ് ബോർഡ് എന്നിവരാണെന്നും ഈ നിയമത്തിൽ വ്യവസ്ഥ ചെയ്തിട്ടുണ്ട്.
വിവാഹമുക്തയായ മുസ്‌ലിം സ്ത്രീകളുടെ അവകാശ സംരക്ഷണവും കോടതിവിധികളും
ഷാബാനു കേസിൽ ( (1985) 2 SCC 556) വിവാഹമുക്തകളായ മുസ്‌ലിം സ്ത്രീകൾക്ക് മുൻ ഭർത്താവ് ക്രിമിനൽ നടപടി നിയമത്തിലെ 125-)0 വകുപ്പ് പ്രകാരം ചിലവിനു കൊടുക്കുവാൻ ബാധ്യസ്ഥനാണെന്ന് സുപ്രീം കോടതിവിധിക്കുകയുണ്ടായി. ഈ വിധി തങ്ങളുടെ വ്യക്തി നിയമത്തിനെതിരാണെന്ന് സമുദായത്തിലെ ഒരു വിഭാഗം വാദിക്കുകയും വാദങ്ങളും പ്രതിവാദങ്ങളും ചൂടുപിടിക്കുകയും അങ്ങനെ വിവാഹമുക്തകളായ സ്ത്രീകളെ സംരിക്ഷിക്കുക എന്ന ഉദ്ദേശ്യം ലക്ഷ്യമാക്കിയെന്നവകാശപ്പെട്ട് വിവാഹമുക്തകളായ മുസ്‌ലിം വനിതകളുടെ അവകാശസംരക്ഷണ നിയമം പാസ്സാക്കുകയുണ്ടായി.
ഈ നിയമത്തിനെ ഭരണഘടനാ സാധുതയെ ചോദ്യം ചെയ്തു കൊണ്ട് റിട്ട് ഹരജികൾ സുപ്രീം കോടതിയിൽ സമർപ്പിക്കപ്പെട്ടു. 28-9-2001 നു സുപ്രീം കോടതിവിധി പ്രസ്താവിച്ച ഡാനിയൽ ലതീഫി (Danial Lathifi and another V Union of India ) എന്ന കേസിൽ വിവാഹമുക്തയായ മുസ്‌ലിം സ്ത്രീക്ക് ഇദ്ദാകാലത്ത് മാത്രമല്ല അതിനു ശേഷവും സംരക്ഷണം നൽകുവാൻ മുൻ ഭർത്താവ് ബാധ്യസ്ഥനാണെന്നും എന്നാൽ ഭാവി സംരക്ഷണത്തിനായുള്ള ഈ സംഖ്യ ഇദ്ദാകാലത്ത് തന്നെ നൽകേണ്ടതാണെന്നും വിധിക്കുകയും ഈ നിയമം ഭരണഘടനപ്രകാരം അസാധുവല്ലെന്നും വിധി പ്രസ്താവിക്കുകയുണ്ടായി.
ഷബാന ബാനു (Shabana Bano V Imran Khan) കേസിൽ, മദ്ധ്യപ്രദേശ് ഹൈക്കൊടതി, സിആർ പി സി 125 പ്രകാരം ജീവനാംശം നൽകുവാൻ ഉള്ള കുടുംബ കോടതി ഉത്തരവു ശരിവച്ചുകൊണ്ട് ഉത്തരവിടുകയും അതിനെതിരെ ഭർത്താവ് നൽകിയ അപ്പീൽ തള്ളി,4-12-2009 തിയ്യതി, ബഹു: സുപ്രീം കോടതി, മുസ്‌ലിം വിവാഹമുക്തയുടെ കാര്യത്തിൽ അവർക്ക് പൊതു നിയമമായ ക്രിമിനൽ നടപടി നിയമം 125 പ്രകാരം ചെലവു നൽകാൻ മുൻ ഭർത്താവ് ബാധ്യസ്ഥനാണെന്ന് വിധിക്കുകയുണ്ടായി. 14-9-1984 നു പാസ്സാക്കിയ കുടുംബ കോടതി നിയമം വിവാഹമുക്തകളായ മുസ്‌ലിം വനിതകളുടെ അവകാശം സംരക്ഷിക്കാനുള്ള നിയമത്തിനു മുമ്പേ പാസ്സാക്കിയതാണെന്നും കുടുംബ കോടതി നിയമം സമാന വ്യവസ്ഥകളുള്ള നിയമങ്ങൾക്ക് മേൽ പ്രാബല്യമുള്ളതാണെന്നും വിവാഹമുക്തയായ മുസ്‌ലിം സ്തീകൾകൾക്ക് സി ആർ പി സി 125-)0 വകുപ്പ് പ്രകാരം ജീവനാംശം നൽകുവാൻ ഉത്തരവിടാൻ കുടുംബ കോടതികൾക്ക് അധികാരമുണ്ടെന്നും വിധിക്കുകയുണ്ടായി.
ഈ നിയമത്തിനെതിരെ പല കോണുകളിൽ നിന്നും വിമർശനമുണ്ടായി. ഈ നിയമം സ്ത്രീകളെ സംരക്ഷിക്കാനല്ലെന്നും മറിച്ച് പുരുഷന്മാരെ സംരക്ഷിക്കുകയാണ് ലക്ഷ്യമെന്നും ജുഡീഷ്യറിക്ക് മേലെ ലജിസ്ലേറ്റീവിന്റെ കടന്നു കയറ്റമാണെന്നും ഇന്ത്യൻ ഭരണഘടന വിഭാവനം ചെയ്യുന്ന പൊതുസിവിൽ നിയമം എന്ന നിർദ്ദേശക തത്ത്വങ്ങൾക്ക് തിരിച്ചടിയാണെന്നും വാദമുണ്ടായി.
ഇതും കാണുക
വർഗ്ഗം:ഇന്ത്യയിലെ നിയമങ്ങൾ വർഗ്ഗം:വ്യക്തിനിയമങ്ങൾ
ജീസസ് ക്രൈസ്റ്റ് സൂപ്പർസ്റ്റാർ
ആൻഡ്ര്യൂസ് ലോയ്ഡ് വെബ്ബറും ടിം റൈസും ചേർന്നെഴുതിയ റോക്ക് ഓപ്പറ നാടകമാണ് ജീസസ് ക്രൈസ്റ്റ് സൂപ്പർസ്റ്റാർ. യേശുക്രിസ്തുവിന്റെ അവസാനത്തെ ഏഴ് ദിവസമാണ് നാടകത്തിൽ പറയുന്നത്.
നടത്തറ ഗ്രാമപഞ്ചായത്ത്
തൃശ്ശൂർ ജില്ലയിലെ തൃശ്ശൂർ താലൂക്കിൽ ഒല്ലൂക്കര ബ്ലോക്കിലാണ് 20.91 ചതുരശ്ര കിലോമീറ്റർ വിസ്തീർണ്ണമുള്ള നടത്തറ ഗ്രാമപഞ്ചായത്ത് സ്ഥിതിചെയ്യുന്നത്. ഈ ഗ്രാമപഞ്ചായത്തിന് 17 വാർഡുകളാണുള്ളത്.
ജീസസ് ക്രൈസ്റ്റ് സൂപ്പർസ്റ്റാർ
കേരളത്തിലെ വിലക്ക്
മേരി റോയി നടത്തുന്ന കോട്ടയം കഞ്ഞിക്കുഴിയിലെ ‘പള്ളിക്കുടം’ സ്കൂളിൽ നാടകം അവതരിപ്പിക്കാനിരിക്കെ നാടകം ജില്ലാ ഭരണകൂടം നിരോധിച്ചു. നാടകത്തിൽ കുരിശിൽ തറക്കാൻ കൊണ്ടുപോകുന്നതിന് മുമ്പായി മഗ്ദലനമറിയം യേശുവിനെ ആശ്വസിപ്പിക്കുന്ന രംഗമുണ്ടായിരുന്നു. സുഹൃത്തിനെപോലെ തലയിൽ തലോടി ആശ്വസിപ്പിക്കുന്ന രംഗം തെറ്റായ സന്ദേശം നൽകുമെന്ന് ചൂണ്ടിക്കാട്ടി ഒരുവിഭാഗം കത്തോലിക്ക, സി.എസ്.ഐ വൈദികർ രംഗത്തത്തെിയതിനെ തുടർന്ന്, 1990ൽ  കോട്ടയം ജില്ലയിൽ കലക്ടറായിരുന്ന അൽഫോൺസ് കണ്ണന്താനം പ്രദർശനാനുമതി നിഷേധിച്ചു. നാടകം ക്രിസ്തുമതത്തിൻെറ അടിസ്ഥാനവിശ്വാസങ്ങൾക്കെതിരാണെന്നും വിശ്വാസികളുടെ മതവികാരം വ്രണപ്പെടുത്തുമെന്നും 1991ൽ കേരള ഹൈകോടതി ഡിവിഷൻ ബെഞ്ച് നിരീക്ഷിച്ചിരുന്നു. വിലക്കിനെതിരെ ഫാ. എബ്രഹാം വെള്ളംതടത്തിൽ 2004ൽ നൽകിയ ഹരജിയും ഹൈകോടതി ഡിവിഷൻ ബെഞ്ച് തള്ളി. തുടർന്ന് 2004ൽ ഫാദർ‌ സുപ്രീം കോടതിയെ സമീപിച്ചു. 2015 ൽ ഈ വിലക്ക് സുപ്രീംകോടതി നീക്കി. സ്കൂളിലെ വിദ്യാർഥികൾക്ക് മാത്രമായി നാടകം അവതരിപ്പിക്കാൻ സുപ്രീംകോടതി പ്രത്യേക ഉത്തരവിലൂടെ അനുമതി നൽകിയിരുന്നു.
നടത്തറ ഗ്രാമപഞ്ചായത്ത്
അവലംബം
വർഗ്ഗം:തൃശ്ശൂർ ജില്ലയിലെ ഗ്രാമപഞ്ചായത്തുകൾ
ജീസസ് ക്രൈസ്റ്റ് സൂപ്പർസ്റ്റാർ
പുറം കണ്ണികൾ
വർഗ്ഗം:ആവിഷ്കാര സ്വാതന്ത്ര്യം വർഗ്ഗം:ഓപ്പറകൾ വർഗ്ഗം:നിരോധിക്കപ്പെട്ട നാടകങ്ങൾ വർഗ്ഗം:നാടകം വർഗ്ഗം:നാടകങ്ങൾ
ഡോയി ലുവാങ് ദേശീയോദ്യാനം
ഡോയി ലുവാങ് ദേശീയോദ്യാനം (อุทยานแห่งชาติดอยหลวง) ഉത്തര തായ്-ലന്റിലെ ഒരു ദേശീയൊദ്യാനമാണ്.
ചിയാങ് റായി പ്രവിശ്യയിലെ മായി സുവായി, ഫാൻ, വയാങ് പാ പാവോ എന്നീ ജില്ലകളിലും ലമ്പാങ് പ്രവിശ്യയിലെ വാങ് നുയ, എങാവൊ ജില്ലകളിലും ഫയാവോ പ്രവിശ്യയിലെ മ്യൂയാങ് ഫയാവോ, മയെർ ചായ് എന്നീ ജില്ലകളിലുമായി കിടക്കുന്നു.
പുറം കണ്ണികൾ
വർഗ്ഗം:തായ്‌ലാന്റിലെ ദേശീയോദ്യാനങ്ങൾ
സാക്രിഫൈസ് സോൺ
കനത്ത പാരിസ്ഥിതിക വ്യതിയാനങ്ങൾ അല്ലെങ്കിൽ സാമ്പത്തിക വിനിയോഗം, പലപ്പോഴും പ്രാദേശികമായി ആവശ്യമില്ലാത്ത ഭൂവിനിയോഗം (LULU) വഴി സ്ഥിരമായി തകരാറിലായ ഒരു ഭൂമിശാസ്ത്രപരമായ പ്രദേശമാണ് സാക്രിഫൈസ് സോൺ അല്ലെങ്കിൽ സാക്രിഫൈസ് മേഖല. ഈ സോണുകൾ ഏറ്റവും സാധാരണമായി നിലനിൽക്കുന്നത് താഴ്ന്ന വരുമാനക്കാരിലും ന്യൂനപക്ഷ സമുദായങ്ങളിലുമാണ്. ക്രിസ് ഹെഡ്‌ജസ്, ജോ സാക്കോ, സ്റ്റീഫൻ ലെർനർ എന്നിവരുൾപ്പെടെയുള്ള കമന്റേറ്റർമാർ കോർപ്പറേറ്റ് ബിസിനസ്സ് സമ്പ്രദായങ്ങൾ സാക്രിഫൈസ് മേഖലകൾ നിർമ്മിക്കുന്നതിന് സംഭാവന ചെയ്യുന്നുവെന്ന് വാദിച്ചു. ആഗോളതലത്തിൽ ദശലക്ഷക്കണക്കിന് ആളുകൾ മലിനീകരണ മേഖലകളിലാണെന്ന് UN ന്റെ 2022 റിപ്പോർട്ട് എടുത്തുകാണിക്കുന്നു.
നിർവ്വചനം
പാരിസ്ഥിതിക നാശം അല്ലെങ്കിൽ സാമ്പത്തിക വിനിയോഗം എന്നിവയാൽ ശാശ്വതമായി തകരാറിലായ ഒരു ഭൂമിശാസ്ത്രപരമായ മേഖലയാണ് സാക്രിഫൈസ് സോൺ അല്ലെങ്കിൽ സാക്രിഫൈസ് മേഖല (ഒരു ദേശീയ സാക്രിഫൈസ് മേഖല അല്ലെങ്കിൽ ദേശീയ സാക്രിഫൈസ് മേഖലയും). പ്രാദേശികമായി അനാവശ്യമായ ഭൂവിനിയോഗം (LULU) വഴി കേടുപാടുകൾ വരുത്തുന്ന സ്ഥലങ്ങളാണ് അവ "വളരെ മലിനമായ വ്യവസായങ്ങളോ സൈനിക താവളങ്ങളോടൊപ്പമുള്ള താമസക്കാർ താമസിക്കുന്നിടത്ത് രാസ മലിനീകരണം" ഉണ്ടാക്കുന്നു.
പദോൽപ്പത്തി
ശീതയുദ്ധകാലത്താണ് സാക്രിഫൈസ് സോൺ എന്ന ആശയം ആദ്യമായി ചർച്ച ചെയ്യപ്പെട്ടത്. ഇത് ആണവ വിനാശത്തിന്റെ ഫലമായി, സോവിയറ്റ് യൂണിയനിൽ ഈ പദം രൂപീകരിച്ചു.
ഹെലൻ ഹണ്ടിംഗ്ടൺ സ്മിത്തിന്റെ അഭിപ്രായത്തിൽ, ഈ പദം ആദ്യമായി ഉപയോഗിച്ചത് 1970-കളിൽ അമേരിക്കൻ പടിഞ്ഞാറൻ പ്രദേശങ്ങളിൽ കൽക്കരി സ്ട്രിപ്പ് ഖനനത്തിന്റെ ദീർഘകാല പ്രത്യാഘാതങ്ങളെക്കുറിച്ച് ചർച്ച ചെയ്യുന്ന യു.എസിലാണ്.
പുറംകണ്ണികൾ
വർഗ്ഗം:സാമൂഹികം
ന്യു പ്രോഡക്ട്റ്റ് ഡെവലപ്മന്റ്
വ്യാപാരത്തിലും എഞ്ചിനീയറിംഗിലും വിപണിയിലേക്ക് ഒരു പുതിയ ഉൽപ്പന്നം കൊണ്ടുവരുന്നതിനുള്ള പൂർണ്ണ പ്രക്രിയയാണ് പുതിയ ഉത്പന്ന വികസനം അഥവാ ന്യു പ്രോഡക്ട്റ്റ് ഡെവലപ്മന്റ് (എൻപിഡി). ന്യു പ്രോഡക്ട്റ്റ് ഡെവലപ്മെന്റിന്റെ ഒരു സുപ്രധാന ഘടകം വിവിധ ബിസിനസ്സ് പരിഗണനകളോടൊപ്പം ഉൽപ്പന്ന രൂപകൽപ്പനയുമാണ്. ന്യു പ്രോഡക്ട്റ്റ് ഡെവലപ്മന്റ് വ്യാപകമായി വിപണന സാധ്യതയെ വിൽപനയ്ക്ക് ലഭ്യമായ ഒരു ഉൽപ്പന്നമായി പരിവർത്തനം ചെയ്യുന്നതായി വിവരിക്കുന്നു. . ഉപഭോക്താവിന്റെ ആവശ്യങ്ങൾ നിറവേറ്റുന്ന പ്രധാന വ്യത്യാസങ്ങൾ ചെലവ്, സമയം, ഗുണനിലവാരം എന്നിവയാണ്. ഈ മൂന്നു അസ്ഥിരങ്ങളിൽ ലക്ഷ്യമിടുന്ന കമ്പനികൾ കസ്റ്റമർ ആവശ്യകതകൾ നിറവേറ്റുന്നതിനും പുതിയ ഉൽപ്പന്നങ്ങളുടെ ഒരു സ്ഥിരം വികസനം വഴി അവരുടെ സ്വന്തം മാർക്കറ്റ് ഷെയർ വർദ്ധിപ്പിക്കുന്നതിനും തുടർച്ചയായി ആചാരങ്ങളും തന്ത്രങ്ങളും വികസിപ്പിച്ചെടുക്കുന്നു. കമ്പനികൾ ഈ പ്രക്രിയക്കിടയിൽ അഭിമുഖീകരിക്കേണ്ട നിരവധി അനിശ്ചിതത്വവും വെല്ലുവിളികളും ഉണ്ട്. എൻ ഡി ഡി യുടെ മാനേജ്മെന്റിൽ പ്രധാനം ആശങ്കകളും ആശയവിനിമയത്തിനുള്ള അതിർവരമ്പുകൾ ഒഴിവാക്കുന്നതും ആണ്
ന്യു പ്രോഡക്ട്റ്റ് ഡെവലപ്മന്റ് പ്രക്രിയ സുഗമമാക്കുന്നതിന് മാതൃകകൾ രൂപകല്പന ചെയ്തിട്ടുണ്ട്. ഐഡിയൊ എന്ന വിജയകരമായ ഡിസൈൻ ആൻഡ് കൺസൾട്ടിങ് സ്ഥാപനമാണ് പുതിയ ഉത്പന്ന വികസനം സംബന്ധിച്ച് ഏറ്റവും കൂടുതൽ ഗവേഷണം നടത്തിയത്. അഞ്ച് ഘട്ടങ്ങളുള്ള പ്രക്രിയയാണ് അവർ തയ്യാറാക്കിയിട്ടുള്ളത്
1. മാർക്കറ്റ്, ക്ലയന്റ്, സാങ്കേതികത, പ്രശ്നത്തിന്റെ പരിമിതികൾ എന്നിവ മനസ്സിലാക്കുക
2. ആദ്യ ഘട്ടത്തിൽ ശേഖരിച്ച വിവരങ്ങൾ സമന്വയിപ്പിക്കുക;
3. ഉൽപ്പന്നം ഉപയോഗിക്കുന്ന പുതിയ ഉപഭോക്താക്കളെ ദൃശ്യവൽക്കരിക്കുക;
4. പ്രോട്ടോടൈപ്പ്: ആശയം വിലയിരുത്താനും മെച്ചപ്പെടുത്താനും
5. കൂടുതൽ സാങ്കേതികപരമായി പുരോഗമിച്ച നടപടിക്രമങ്ങളുമായി ബന്ധപ്പെട്ട ഡിസൈൻ മാറ്റങ്ങളുടെ നടപ്പാക്കൽ, അതിനാൽ ഈ നടപടിക്ക് കൂടുതൽ സമയം ആവശ്യമായി വരും.
ഗുരു ഗോബിന്ദ് സിംഗ് മെഡിക്കൽ കോളേജ്
പഞ്ചാബിലെ ഫരീദ്കോട്ടിൽ സ്ഥിതിചെയ്യുന്ന സർക്കാർ മെഡിക്കൽ കോളേജാണ് ഗുരു ഗോബിന്ദ് സിംഗ് മെഡിക്കൽ കോളേജ്.
ഇന്ത്യൻ പ്രസിഡന്റായിരുന്ന ഗ്യാനി സെയിൽ സിംഗ് 1972–1977 കാലഘട്ടത്തിൽ പഞ്ചാബ് മുഖ്യമന്ത്രിയായിരുന്നപ്പോളാണ് ഈ മെഡിക്കൽ കോളേജ് ഫരീദ്കോട്ട് സ്ഥാപിക്കുന്നതിന് പ്രധാന പങ്കുവഹിച്ചത്. എം.ബി.ബി.എസിന്റെ ആദ്യത്തെ ബാച്ച് ജി‌ജി‌എസ് മെഡിക്കൽ കോളേജിൽ 1973 ൽ ആരംഭിച്ചു. അതിനുശേഷം ഈ മെഡിക്കൽ കോളേജ് ഓരോ വർഷവും നൂറിലധികം ഡോക്ടർമാർക്ക് പരിശീലനം നൽകി. 2013 ൽ ഈ അനുബന്ധ മെഡിക്കൽ സയൻസ് വിഷയങ്ങൾ ഈ മെഡിക്കൽ കോളേജിൽ പഠിപ്പിക്കാൻ തുടങ്ങി. അവയിലൊന്നാണ് ബാച്ചിലർ ഓഫ് ഓഡിയോളജി ആൻഡ് സ്പീച്ച് ലാംഗ്വേജ് പാത്തോളജി (BASLP). ജിജിഎസ് മെഡിക്കൽ കോളേജ് നിലവിൽ ബിരുദ, ബിരുദാനന്തര ബിരുദ കോഴ്സുകൾ നടത്തുന്നു, കൂടാതെ എല്ലാ വർഷവും 10 ഓഡിയോളജിസ്റ്റുകൾക്കും സ്പീച്ച് തെറാപ്പിസ്റ്റുകൾക്കും പരിശീലനം നൽകുന്നു. ഈ മെഡിക്കൽ കോളേജിനോടനുബന്ധിച്ച് പ്രവർത്തിക്കുന്ന ആശുപത്രി പഞ്ചാബിലെ ഏക സർക്കാർ ആശുപത്രിയാണ്.
പുറത്തേക്കുള്ള കണ്ണികൾ
വർഗ്ഗം:ഇന്ത്യയിലെ മെഡിക്കൽ കോളേജുകൾ
പ്രേരണ കോഹ്ലി
'''ഡോ. പ്രേരണ കോഹ്ലി''' ഒരു ക്ലിനിക്കൽ സൈക്കോളജിസ്റ്റും സാമൂഹിക പ്രവർത്തകയും എഴുത്തുകാരിയുമാണ്. മാനസികാരോഗ്യത്തെക്കുറിച്ചുള്ള അവളുടെ പ്രവർത്തനങ്ങൾക്ക് 2016 ൽ ഇന്ത്യൻ രാഷ്ട്രപതി അവർക്ക് '100 വിമൻ അച്ചീവേഴ്‌സ് ഓഫ് ഇന്ത്യ' പുരസ്‌കാരം നൽകി ആദരിച്ചു.
കരിയർ
പ്രേരണ കോഹ്‌ലി പിഎച്ച്‌ഡി പൂർത്തിയാക്കി. അലിഗഡ് മുസ്ലീം യൂണിവേഴ്സിറ്റിയിൽ (AMU) ക്ലിനിക്കൽ സൈക്കോളജിയിൽ പഠിക്കുകയും 1994 ൽ ഗുരുഗ്രാമിൽ നിന്ന് പ്രാക്ടീസ് ആരംഭിക്കുകയും ചെയ്തു. പ്രസ് ഇൻഫർമേഷൻ ബ്യൂറോ ഓഫ് ഇന്ത്യ, നാഷണൽ കമ്മീഷൻ ഫോർ പ്രൊട്ടക്ഷൻ ഓഫ് ചൈൽഡ് റൈറ്റ്‌സ് തുടങ്ങിയ വിവിധ സർക്കാർ കമ്മിറ്റികളെ കോഹ്ലി ഉപദേശിച്ചിട്ടുണ്ട്.
മാനസികാരോഗ്യത്തെക്കുറിച്ചുള്ള സൈക്കോളജിസ്റ്റ് മ്യൂസിംഗ്സ് എന്ന പുസ്തകത്തിന്റെ രചയിതാവാണ് കോഹ്‌ലി. ജയിൽ തടവുകാരെയും തിഹാർ ജയിലിലെയും അലിഗഡ് ജയിലിലെയും ജയിൽ ഉദ്യോഗസ്ഥരെയും മാനസികാരോഗ്യ പ്രശ്‌നങ്ങൾ മറികടക്കാൻ അവർ സഹായിച്ചിട്ടുണ്ട്.
2016 ജനുവരിയിൽ, അന്നത്തെ ഇന്ത്യൻ രാഷ്ട്രപതി പ്രണബ് മുഖർജി, രാജ്യത്തെ മികച്ച 100 വനിതാ നേട്ടങ്ങളിൽ ഒരാളായി അവളെ ആദരിച്ചു.
റഫറൻസുകൾ
വർഗ്ഗം:1965-ൽ ജനിച്ചവർ വർഗ്ഗം:ഇന്ത്യൻ സൈക്കോളജിസ്റ്റുകൾ വർഗ്ഗം:ഇന്ത്യയിലെ വനിതാ ഭിഷഗ്വരർ വർഗ്ഗം:ജീവിച്ചിരിക്കുന്ന പ്രമുഖർ
സാമന്ത സ്മിത്ത്
സാമന്ത റീഡ് സ്മിത്ത് (ജൂൺ 29, 1972 - ഓഗസ്റ്റ് 25, 1985) ഒരു അമേരിക്കൻ സമാധാന പ്രവർത്തകയും മെയ്‌നിലെ മാഞ്ചസ്റ്റർ നഗരത്തിൽ നിന്നുള്ള ബാലനടിയുമായിരുന്നു, അമേരിക്കൻ ഐക്യനാടുകളും സോവിയറ്റ് യൂണിയനും തമ്മിലുള്ള ശീതയുദ്ധകാലത്ത് യുദ്ധവിരുദ്ധ പ്രവർത്തനങ്ങളിലൂടെ അവൾ പ്രശസ്തയായി. 1982-ൽ, സോവിയറ്റ് കമ്മ്യൂണിസ്റ്റ് പാർട്ടിയുടെ പുതുതായി നിയമിതനായ ജനറൽ സെക്രട്ടറി യൂറി ആൻഡ്രോപോവിന് സ്മിത്ത് ഒരു കത്ത് എഴുതുകയും സോവിയറ്റ് യൂണിയൻ സന്ദർശിക്കാനുള്ള ക്ഷണത്തോടുകൂടിയ വ്യക്തിപരമായ മറുപടി അവൾ സ്വീകരിക്കുകയും ചെയ്തു.
"ഗുഡ്‌വിൽ അംബാസഡർ" എന്ന നിലയിൽ ഇരു രാജ്യങ്ങളിലും സ്മിത്ത് വിപുലമായ മാധ്യമശ്രദ്ധ ആകർഷിച്ചു, അമേരിക്കയുടെ ഏറ്റവും പ്രായം കുറഞ്ഞ അംബാസഡറായി അറിയപ്പെടുന്ന സാമന്ത, തുടർന്ന് ജപ്പാനിലെ സമാധാന പ്രവർത്തനങ്ങളിലും പങ്കാളിയായി. അവളുടെ പിതാവ് ആർതറിന്റെ (അക്കാദമിക്) സഹായത്തോടെ സോവിയറ്റ് യൂണിയനിലേക്കുള്ള യാത്ര എന്ന പേരിൽ ഒരു പുസ്തകം എഴുതിയി അവൾ, അതിലൂടെ അവളുടെ രാജ്യ സന്ദർശനത്തെ വിവരിച്ചു. 1984-ലെ യുണൈറ്റഡ് സ്റ്റേറ്റ്സ് പ്രസിഡൻഷ്യൽ ഇലക്ഷനിൽ ദി ഡിസ്നി ചാനലിന് വേണ്ടി ഒരു ശിശു-അധിഷ്‌ഠിത സ്‌പെഷ്യൽ അവതാരകയും ലൈം സ്ട്രീറ്റ് എന്ന ടെലിവിഷൻ പരമ്പരയിൽ സഹനടിയായും അഭിനയിച്ചു. 1985 ഓഗസ്റ്റ് 25-ന് 13-ആം വയസ്സിൽ ബാർ ഹാർബർ എയർലൈൻസ് ഫ്ലൈറ്റ് 1808- ൽ സ്മിത്ത് മരിച്ചു, അത് മെയ്നിലെ ഓബർൺ/ലൂയിസ്റ്റൺ മുനിസിപ്പൽ എയർപോർട്ടിലേക്കുള്ള ലാൻറിംഗിൽ റൺവേയ്ക്ക് കുറുകെ തകർന്നു.
സെനെക തടാകം
38 മൈൽ (61 കിലോമീറ്റർ) നീളമുള്ളതും ഫിംഗർ തടാകങ്ങളിൽ ഏറ്റവും നീളം കൂടിയ രണ്ടാമത്തെ തടാകവുമായ ഇതിലെ ജലത്തിൻറെ അളവ് 3.81 ക്യുബിക് മൈൽ (15.9 ക്യുബിക് മീറ്റർ) ആയി കണക്കാക്കപ്പെടുന്നു. ഇത് എല്ലാ ഫിംഗർ തടാകങ്ങളിലെയും മുഴുവൻ ജലത്തിൻറെ ഏകദേശം പകുതിയോളം വരും. തടാകത്തിൻറെ ശരാശരി ആഴം 291 അടിയും (89 മീറ്റർ), പരമാവധി ആഴം 618 അടിയും (188 മീറ്റർ), ഉപരിതല വിസ്തീർണ്ണം 66.9 ചതുരശ്ര മൈലും (173 ചതുരശ്ര കിലോമീറ്റർ) ആണ്.
ഓൾഡ് ട്രാഫോർഡ്
ഇംഗ്ലണ്ടിലെ ഗ്രേറ്റർ മാഞ്ചസ്റ്ററിലുള്ള ഓൾഡ് ട്രാഫോഡിലെ ഒരു ഫുട്ബോൾ സ്റ്റേഡിയം ആണ് ഓൾഡ് ട്രാഫോർഡ് സ്റ്റേഡിയം. സ്ഥലനാമം തന്നെയാണ് സ്റ്റേഡിയത്തിനും, പ്രശസ്ത ഫുട്ബോൾ ക്ലബായ മാഞ്ചസ്റ്റർ യുണൈറ്റഡിന്റെ ഹോം കളിക്കളം കൂടിയാണ് ഓൾഡ് ട്രാഫോഡ്. 75,765 പേർക്ക് ഇരിക്കാവുന്ന ഈ സ്റ്റേഡിയം ഇംഗ്ലണ്ടിലെ രണ്ടാമത്തെയും യൂറോപ്പിലെ ഒമ്പതാമത്തെയും വലിപ്പം കൂടിയ സ്റ്റേഡിയമാണ്.
അവലംബം
വർഗ്ഗം:ഫുട്ബോൾ സ്റ്റേഡിയങ്ങൾ വർഗ്ഗം:ഇംഗ്ലണ്ടിലെ ഫുട്ബോൾ സ്റ്റേഡിയങ്ങൾ
ഫാദർ ലിനോ മരിയ സൂക്കോൾ
സുക്കോളച്ചൻ എന്ന പേരിൽ പ്രസിദ്ധനായ ഇറ്റലിയൻ മിഷണറിയാണ് ഫാദർ ലിനോ മരിയ സൂക്കോൾ എസ്.ജെ. (Vicar Rev. Fr. L M Sukkol S J). ഇദ്ദേഹം പരിയാരം മരിയപുരം നിത്യസഹായമാതാ ദേവാലയത്തിൽ ദീർഘകാലം വികാരിയായി സേവനമനുഷ്ഠിച്ചിട്ടുണ്ട്.
ജീവിതം
1916 ഫിബ്രവരി 8ന് ഇറ്റലിയിൽ സർനൊനിക്കോയിൽ ജനനം. അച്ഛൻ ജുസെപ്പെ അമ്മ ബാർബറ. 12 വയസ്സിൽ സെമിനാരിയിൽ ചേർന്നു. 1940ൽ പൗരോഹിത്യം സ്വീകരിച്ചു. 1943 ൽ ഈശോസഭ അഥവാ ജസ്യൂട്ട് സഭയിൽ ചേരുകയായിരുന്നു. 1948ൽ ഇന്ത്യയിലെത്തി. ആദ്യം ബോംബേയിൽ മിഷൻ പ്രവർത്തനം നടത്തി. 48ൽ തന്നെ വയനാട്ടിൽ ചുണ്ടേൽ വിശു. യൂദാ തദേവൂസ് ഇടവകയിൽ വികാരിയായി. കുറിച്യർക്കായി പള്ളി ഭൂമി നൽകിയതും 1969ൽ പട്ടുവത്തെത്തിയ മദർ പേത്രക്ക് ദീനസേവനസഭ സ്ഥാപിക്കാൻ സഹായം നൽകിയതും അച്ചനാണ്. 74 മുതൽ മറിയാപുരം പള്ളീവികാരിയാണ്. 1980ൽ ഇന്ത്യൻ പൗരത്വം നേടി. 30ഓളം പള്ളികളും നിരവധി കോൺവന്റുകളും സ്ഥാപിച്ചു.
പാവങ്ങളുടെ ഇടയൻ
പാവങ്ങളുടെ ഇടയിലെ പ്രവർത്തനമാണ് ഈശോ സഭാംഗമായ അച്ചനെ ശ്രദ്ധേയനാക്കിയത്. പാവങ്ങൾക്കായി ഏഴായിരത്തോളം വീടു വച്ചുകൊടുത്തിട്ടുണ്ട്. ഒരുപാട് കിണറുകളും കുഴിച്ചുനൽകി. തൊഴിലില്ലാത്തവർക്കായി ഒരുപാട് സ്വയം തൊഴിൽ സംരംഭങ്ങളും അച്ചൻ ആരംഭിച്ചു
2014 ജനുവരി 7ന് ശ്വാസകോശ അർബുദബാധയെ തുടർന്ന് കോഴിക്കോട് നിർമ്മല ആശുപത്രിയിൽ വച്ച് അന്തരിച്ചു.
അവലംബം
വർഗ്ഗം:ക്രിസ്തുമതപ്രചാരകർ
മുരിയാട് ഗ്രാമപഞ്ചായത്ത്
തൃശ്ശൂർജില്ലയിലെ മുകുന്ദപുരം താലൂക്കിൽ ഇരിങ്ങാലക്കുട ബ്ലോക്കിലാണ് 21.65 ചതുരശ്രകിലോമീറ്റർ വിസ്തീർണ്ണമുള്ള മുരിയാട് ഗ്രാമപഞ്ചായത്ത് സ്ഥിതി ചെയ്യുന്നത്.
അവലംബം
വർഗ്ഗം:തൃശ്ശൂർ ജില്ലയിലെ ഗ്രാമപഞ്ചായത്തുകൾ
ആദം സാംപ
ഓസ്ട്രേലിയക്കുവേണ്ടി അന്താരാഷ്ട്ര ക്രിക്കറ്റ് മൽസരങ്ങൾ കളിക്കുന്ന താരമാണ് ആദം സാംപ. 1992 മാർച്ച് 31ന് ന്യൂ സൗത്ത് വെയിൽസിലാണ് അദ്ദേഹം ജനിച്ചത്. 2016ലെ ചാപ്പൽ - ഹാഡ്‌ലി ട്രോഫിയിലെ രണ്ടാം മൽസരത്തിലൂടെയാണ് അദ്ദേഹം രാജ്യാന്തര ക്രിക്കറ്റിൽ അരങ്ങേറുന്നത്. ഒരു വലംകൈയൻ ലെഗ് ബ്രേക്ക് ബൗളറാണ് സാമ്പ. 2016 ഐ.പി.അല്ലിൽ റൈസിങ് പൂനൈ സൂപ്പർജെയന്റ്സ് ടീമംഗം ആയിരുന്നു അദ്ദേഹം. ആഭ്യന്തര ക്രിക്കറ്റിൽ സൗത്ത് ഓസ്ട്രേലിയ, മെൽബൺ സ്റ്റാർസ് എന്നീ ടീമുകൾക്കുവേണ്ടിയാണദ്ദേഹം കളിക്കുന്നത്.
പുറത്തേക്കുള്ള കണ്ണികൾ
വർഗ്ഗം:1992-ൽ ജനിച്ചവർ വർഗ്ഗം:ഓസ്ട്രേലിയൻ ക്രിക്കറ്റ് കളിക്കാർ
ഗ്ലോറിയ ചാങ്
ഹോങ്കോംഗ് പരിസ്ഥിതി പ്രവർത്തകയും ഹോങ്കോംഗ് യൂണിവേഴ്‌സിറ്റി സ്റ്റുഡന്റ്‌സ് യൂണിയന്റെ (2000) മുൻ പ്രസിഡന്റുമാണ് ഗ്ലോറിയ ചാങ് വാൻ-കി (張韻琪). വോട്ടെടുപ്പ് നടത്തിയതിൽ ചുങ് ടിംഗ്-യിയുമായുള്ള സർക്കാർ സമ്മർദ്ദത്തെ സംബന്ധിച്ച "പോൾഗേറ്റ്" വിവാദത്തിൽ സർവകലാശാലാ നേതാക്കളുടെ പ്രധാന വിമർശകയായിരുന്നു.
ഹോങ്കോംഗ് സർവകലാശാലയുടെ മുൻ വൈസ് ചാൻസലർ (എച്ച്കെയു) പ്രൊഫസർ ചെംഗ് യി-ചുങിന്റെ രാജിയിൽ അവർ പ്രധാന പങ്കുവഹിച്ചു. 2000 ൽ യൂണിവേഴ്സിറ്റി ഫീസിൽ പ്രതിഷേധിച്ച ഗ്ലോറിയ ചാങിനെ "നിയമവിരുദ്ധ അസംബ്ലി" എന്ന പേരിൽ അറസ്റ്റ് ചെയ്തു. 2007 ഫെബ്രുവരി വരെ ഗ്രീൻപീസ് ഹോങ്കോങ്ങിൽ ഒരു കാലാവസ്ഥാ ഊർജ്ജ പ്രചാരകയായി ജോലി ചെയ്യുകയായിരുന്നു. അവർ ഒരു റോമൻ കത്തോലിക്കനും കൂടിയാണ്.
2014 ലെ അമ്പ്രെല്ല പ്രസ്ഥാനത്തിനിടയിൽ പ്രതിഷേധ നേതാക്കളും സർക്കാർ ഉദ്യോഗസ്ഥരും തമ്മിലുള്ള ടെലിവിഷൻ സംവാദത്തിൽ ഏകോപിപ്പിക്കുന്നതിൽ ചാങ്ങും എച്ച്കെയു രാഷ്ട്രീയ പ്രൊഫസർ ജോസഫ് ചാനും ഇടനിലക്കാരായിരുന്നു. റാഡിക്കൽ പ്രതിഷേധക്കാരുടെ സംഘട്ടനപരവും നിസ്സഹകരണവുമായ സമീപനത്തെ അവർ എതിർക്കുകയും ഇരുവശത്തും ചർച്ചയ്ക്കും വിട്ടുവീഴ്ചയ്ക്കും ആഹ്വാനം ചെയ്യുകയും ചെയ്തു.
അവലംബം
വർഗ്ഗം:ഹോങ്കോംഗ് പരിസ്ഥിതി പ്രവർത്തകർ
പട്ടുനൂൽപ്പുഴു വളർത്തൽ
പട്ടുനൂൽ അഥവാ സിൽക്കിന്റെ ഉല്പാദനത്തിനായി പട്ടുനൂൽ പുഴുക്കളെ വളർത്തുന്ന കൃഷിരീതിയാണ് പട്ടുനൂൽപ്പുഴു വളർത്തൽ അഥവാ സെറികൾച്ചർ (Sericulture). കേരളത്തിലെ മിക്ക പ്രദേശങ്ങളിലും എല്ലാ കാലാവസ്ഥയിലും ചെയ്യാവുന്ന കാർഷികാധിഷ്ടിത വ്യവസായമാണിത്. പട്ടുനൂൽ ഉല്പാദിപ്പിക്കുന്ന നിരവധി പുഴുക്കൾ ഉണ്ടെങ്കിലും Bombyx mori എന്ന ഇനത്തിലുള്ള പട്ടുനൂൽപ്പുഴുക്കളെയാണ് പ്രധാനമായും പട്ടുനൂൽകൃഷിക്ക് ഉപയോഗിക്കുക. മൾബെറി ചെടിയുടെ ഇലകളാണ് ഇവയ്ക്കു ഭക്ഷണമായി കൊടുക്കുക. പട്ടുനൂൽകൃഷിയുടെ ഉത്ഭവം ചൈനയിലാണ്. പട്ടുനൂൽകൃഷിയ്ക്കായി ബി. മോറി പുഴുക്കളെ വളർത്തുന്നതിന് കൃ.മു. 2700 വർഷത്തെ ചരിത്രമുള്ളതായി കൺഫ്യൂഷ്യസിന്റെ കൃതികളിൽ നിന്നും മനസ്സിലാകുന്നു. പുരാവസ്തു ശാസ്ത്രത്തിൽനിന്നും ലഭിക്കുന്ന തെളിവുകൾ പ്രകാരം യാംഗ്ഷാവോ കാലഘട്ടത്തോളം ( Yangshao period - കൃ.മു. 5000 – 3000 വർഷം) പഴക്കം ഈ കൃഷിരീതിക്ക് ഉള്ളതായി കാണാം. ഇന്ന് ലോകത്തിലെ ആകെ ഉത്പാദനത്തിൻറെ 60% ഇന്ത്യയുടെയും ചൈനയുടെയും സംഭാവനയാണ്.
പുഴുക്കൾക്ക് ഓരോ ഘട്ടത്തിലും ആവശ്യമായ ആഹാരത്തിൻറെ അളവ്(100 ഡി.എഫ്.എൽ നു)
ഓരോ ഘട്ടത്തിലും പുഴുക്കൾക്കാവശ്യമായ ഊഷ്മാവും ഈർപ്പവും നിയന്ത്രിക്കേണ്ടതാണ്.
ഓരോ ഘട്ടത്തിലും പുഴുക്കളുടെ വളർച്ചക്കനുയോജ്യമായ ഘടകങ്ങൾ
പുഴുവളരുന്നതിനനുസരിച്ചു ഇലയുടെ അളവും പുഴുത്തടത്തിൻറെ വിസ്തീർണവും വർധിപ്പിക്കണം.അവസാന ഘട്ടങ്ങളിൽ കൊക്കൂൺ ഉണ്ടാക്കാൻ പാകമായ പുഴുക്കൾസുതാര്യമാവുകയും തീറ്റ എടുക്കുന്നത് നിർത്തുകയും ചെയ്യുന്നു. അവ തല ഉയർത്തിപ്പിടിക്കുകയുംഈർപ്പം കൂടുതലുള്ള കാഷ്ടം വിസർജിക്കുകയും ചെയ്യുന്നു. അത്തരം പാകമായ പുഴുക്കളെ കൂടുകൂട്ടനായി യഥാസമയം നെട്രികയിലൊ റോട്ടറി യിലോ ഇടണം. സ്പിന്നിംഗ് സമയത്ത് 24 ഡിഗ്രി ഊഷ്മാവും 64-65 അന്തരീക്ഷ ഈർപ്പവും ധാരാളം വായു സഞ്ചാരവും ആവശ്യമാണ്.കൊക്കൂൺ ഉണ്ടാക്കിത്തുടങ്ങി അഞ്ചാം ദിവസമോ ആറാം ദിവസമോ കൊക്കൂണുകൾ ശേഖരിക്കാം.
മോൾട്ടിങ്ങ്
പട്ടുനൂൽ പുഴുക്കൾ അവയുടെ ജീവിത ചക്രത്തിൽ നാലുതവണ പടം പൊഴിക്കുന്നു. ഇതിനാണ് മോൾട്ടിങ്ങ് എന്ന് പറയുന്നത്. ഈ സമയത്ത് അവ തീറ്റ എടുക്കില്ല.മോൾട്ടിങ്ങിന്റെ ആരംഭം കണ്ടാൽ കൊടുക്കുന്ന ഇലയുടെ അളവ് കുറക്കുകയും ഏകദേശം 90% പുഴുക്കൾ മോൾട്ടിങ്ങിലായാൽ തീറ്റകൊടുക്കുന്നത് നിർത്തുകയും ചെയ്യാം 25 ഡിഗ്രി ഊഷ്മാവും 70% അന്തരീക്ഷ ഈർപ്പവുമാണ് ഈ സമയത്ത് ആവശ്യം.90 % പുഴുക്കൾ പടം പൊഴിച്ചിറങ്ങിയ ശേഷം മാത്രമേ തീറ്റ കൊടുക്കാൻ പാടുള്ളൂ പുഴുക്കൾക്ക് ഉണ്ടാവുന്ന എല്ലാ രോഗങ്ങളും തടയുന്നതിന് വിജേത/അങ്കുഷ് എന്നീ അണുനാശിനികൾ സഹായിക്കുന്നു. ഓരോ പടം പൊഴിക്കലിനുശേഷവും ഇതിട്ടുകൊടുക്കാവുന്നതാണ്.
പട്ടുനൂൽപുഴുക്കൾക്ക് ഉണ്ടാവുന്ന രോഗങ്ങൾ
പട്ടുനൂൽപ്പുഴുക്കൾക്ക് സാധാരണയായി കണ്ടുവരുന്ന വൈറസ് രോഗമായ ഗ്രാസറി ബാക്ടീരിയൽ രോഗമായ ഫ്ലാച്ചറി കുമിൾ രോഗമായ മസ്കാർഡിൻ ,അസ്പർ ഗില്ലോസിസ് എന്നിവയാണ്. രോഗങ്ങൾക്ക് പൊതുവായി വിജേത/അങ്കുഷ് എന്നിവയാണ് പ്രതിരോധമരുന്നായി ഉപോഗിക്കുന്നത്. രോഗം ബാധിച്ച പുഴുക്കളെ ട്രെയിൽനിന്നും മാറ്റി കുമ്മായത്തിലോ ബ്ലീച്ചിംഗ് പൌഡറിലോ ഇട്ട ശേഷം കുഴിച്ചുമൂടുകയോ കത്തിച്ചു കളയുകയോ ചെയ്യണം.
അവലംബം
വർഗ്ഗം:കൃഷിരീതികൾ
വെള്ളയൂർ
കേരളത്തിലെ മലപ്പുറം ജില്ലയിൽ ഉള്ള ഒരു ഗ്രാമമാണ് വെള്ളയൂർ. നിലമ്പൂർ താലൂക്കിലെ കാളിക്കാവ് പഞ്ചായത്തിൽ ഉൾപ്പെടുന്ന ഗ്രാമമാണിത്.
സംസ്കാരം
വെള്ളയൂർ ഇസ്ലാം മത വിഭാഗത്തിൽ ഉൾപ്പെട്ടവർ തിങ്ങിപ്പാർക്കുന്ന പ്രദേശമാണ്. ഇവിടെ ഹിന്ദു മതസ്ഥർ വളരെ കുറവാണ്. അതിനാൽ അവിടെയുള്ളവർ പരമ്പരാഗതമായി ഇസ്ലാം മതവുമായി ബന്ധപ്പെട്ട സംസ്കാരമാണ് പിന്തുടരുന്നത്. ഈ പ്രദേശത്ത് സാധാരണയായി കാണാൻ പറ്റുന്ന നാടൻ കലകളാണ് "ദഫ് മുട്ട്", "കോൽക്കളി", "അറബനമുട്ട്" എന്നിവ. പള്ളികളോട് ചേർന്ന് വളരെയധികം ഗ്രന്ഥശാലകൾ സ്ഥിതി ചെയ്യുന്നു. അവിടെ വൈവിധ്യമാർന്ന പുസ്തകങ്ങളും ലഭ്യമാണ്. മിക്ക പുസ്തകങ്ങളും എഴുതിയിരിക്കുന്നത് അറബി- മലയാളം ഭാഷയിലാണ്. വൈകുന്നേരങ്ങളിൽ പ്രാർത്ഥനയ്ക്കായി പള്ളിയിൽ ഒത്തുകൂടുന്ന ജനങ്ങൾ പ്രാർത്ഥനയ്ക്ക് ശേഷം സാമൂഹിക- സാംസ്കാരിക പ്രശ്നങ്ങളെ കുറിച്ച് ചർച്ച ചെയ്യുന്നു. വ്യാവസായിക കാര്യങ്ങളും കുടുംബകാര്യങ്ങളും ഈ ചർച്ചയിൽ ഉൾപ്പെടുന്നു. ഹിന്ദു മതസ്ഥർ അധികം ഇല്ലെങ്കിലും ഇവിടെ ക്ഷേത്രങ്ങളിലൊക്കെ ചടങ്ങുകൾ വലിയ ആഘോഷമായിട്ടാണ് നടത്തുന്നത്, അതും മറ്റുള്ള കേരളത്തിലെ ക്ഷേത്രങ്ങളിൽ നടത്തുന്നത് പോലെ തന്നെ.
ഗതാഗതം
ഈ ഗ്രാമം ഇന്ത്യയിലെ മറ്റു സ്ഥലങ്ങളുമായി ബന്ധപ്പെടുത്തുന്നത് നിലമ്പൂർ ടൗൺ വഴിയാണ്. സംസ്ഥാന പാത 28 തുടങ്ങുന്നത് നിലമ്പൂർ നിന്നാണ്. അത് ഊട്ടി, മൈസൂർ, ബാംഗ്ളൂർ എന്നീ സ്ഥലങ്ങളേയും തമ്മിൽ ബന്ധിപ്പിക്കുന്നു. സമീപത്തുള്ള റയിൽവേ സ്റ്റേഷൻ തൊടിയപ്പുലവും വിമാനത്താവളം കോഴിക്കോടുമാണ്.
ആലീസ് ഡ്രൂ ചെനോവെത്ത്
പീഡിയാട്രിക്സിലും പൊതുജനാരോഗ്യത്തിലും വൈദഗ്ദ്ധ്യം നേടിയ ഒരു അമേരിക്കൻ ഫിസിഷ്യനായിരുന്നു ആലീസ് ഡ്രൂ ചെനോവെത്ത് (1903-1998). ഇംഗ്ലീഷ്:Alice Drew Chenoweth. യുണൈറ്റഡ് സ്റ്റേറ്റ്സ് ചിൽഡ്രൻസ് ബ്യൂറോയിലെ ഹെൽത്ത് സർവീസസ് ഡിവിഷൻ ചീഫ് ആയി സേവനമനുഷ്ഠിച്ചു.
നേരത്തെ, കെന്റക്കിയിലെ ആരോഗ്യ വകുപ്പിൽ മാതൃ-ശിശു ആരോഗ്യ ഡയറക്ടറായിരുന്നു ആലീസ്. കെന്റക്കിയിലെ അവളുടെ ജോലി ദേശീയ അംഗീകാരം നേടി, അവൾ ഒരു ഗവേഷണ ശിശുരോഗവിദഗ്ദ്ധനായി യുഎസ് ചിൽഡ്രൻസ് ബ്യൂറോയിൽ ചേർന്നു, പിന്നീട് യുണൈറ്റഡ് സ്റ്റേറ്റ്സ് ചിൽഡ്രൻസ് ബ്യൂറോയിലെ ഹെൽത്ത് സർവീസസ് ഡിവിഷൻ ചീഫ് ആകുന്നതിന് മുമ്പ് ചിൽഡ്രൻസ് ബ്യൂറോയുടെ ഇന്റർനാഷണൽ ഡിവിഷനിലേക്ക് മാറി.
ആദ്യകാല ജീവിതവും വിദ്യാഭ്യാസവും
ആലീസ് ഡ്രൂ ജനിച്ചതും വളർന്നതും മിസോറിയിലെ അൽബാനിയിലാണ്. 1924-ൽ നോർത്ത് വെസ്റ്റേൺ യൂണിവേഴ്സിറ്റിയിൽ നിന്ന് രസതന്ത്രത്തിൽ ബിരുദം നേടി. 1926 ൽ ചരിത്രത്തിൽ  ബിരുദാനന്തര ബിരുദം നേടുന്നതിനായി അവിടെ തുടർന്നു. ബിരുദപഠനത്തിനുശേഷം അലബാമയിലെ മോണ്ട്‌ഗോമറിയിലെ ഒരു വനിതാ കോളേജിൽ ഫാക്കൽറ്റിയിൽ ചേർന്നു, അവിടെ രണ്ടുവർഷം പഠിപ്പിച്ചു. അവൾ ഒരു ഫിസിഷ്യൻ ആയതിനെ കുറിച്ച് അവളുടെ പിതാവിന് ആശങ്ക ഉണ്ടായിരുന്നിട്ടും, ഡ്രൂ മെഡിക്കൽ സ്കൂളിൽ ചേരുകയും 1932-ൽ വാൻഡർബിൽറ്റ് മെഡിക്കൽ സ്കൂളിൽ നിന്ന് ബിരുദം നേടുകയും ചെയ്തു.
മെഡിക്കൽ ബിരുദം പൂർത്തിയാക്കിയ ശേഷം, ന്യൂയോർക്കിലെ യൂണിവേഴ്സിറ്റി ഓഫ് റോച്ചസ്റ്റർ സ്കൂൾ ഓഫ് മെഡിസിൻ ആൻഡ് ഡെന്റിസ്ട്രിയുടെ ടീച്ചിംഗ് വിഭാഗമായ സ്ട്രോംഗ് മെമ്മോറിയൽ ഹോസ്പിറ്റലിൽ ഡ്രൂ പീഡിയാട്രിക്സ് ഇന്റേൺഷിപ്പ് ചെയ്തു. 1933-ൽ അവൾ മേരിലാൻഡിലെ ബാൾട്ടിമോറിലെ ജോൺസ് ഹോപ്കിൻസ് യൂണിവേഴ്സിറ്റി സ്കൂൾ ഓഫ് മെഡിസിനിൽ താമസം ആരംഭിച്ചു.
ഔദ്യോഗിക ജീവിതം
കെന്റക്കിയിലെ ഹെൽത്ത് ഡിപ്പാർട്ട്‌മെന്റിൽ മാതൃ-ശിശു ആരോഗ്യ ഡയറക്ടറായിരുന്നു ആലീസ്. കെന്റക്കിയിലെ അവളുടെ ജോലി ദേശീയ അംഗീകാരം നേടി, അവർ യുഎസ് ചിൽഡ്രൻസ് ബ്യൂറോയിൽ ഗവേഷണ ശിശുരോഗവിദഗ്ദ്ധനായി ചേർന്നു, പിന്നീട് ചിൽഡ്രൻസ് ബ്യൂറോയുടെ ഇന്റർനാഷണൽ ഡിവിഷനിലേക്ക് മാറി. ഒടുവിൽ, അവർ യുണൈറ്റഡ് സ്റ്റേറ്റ്സ് ചിൽഡ്രൻസ് ബ്യൂറോയിലെ ഹെൽത്ത് സർവീസസ് ഡിവിഷൻ ചീഫ് ആയി സേവനമനുഷ്ഠിച്ചു.
കണ്ണൂർ കോർപ്പറേഷൻ
കേരളത്തിൽ പുതുതായി രൂപം കൊണ്ട മുൻസിപ്പൽ കോർപ്പറേഷനാണ് കണ്ണൂർ കോർപ്പറേഷൻ. 2015-ലാണ് ഈ കോർപ്പറേഷൻ രൂപം കൊണ്ടത്. അതുവരെ നിലവിലുണ്ടായിരുന്ന കണ്ണൂർ നഗരസഭയോട് പള്ളിക്കുന്ന്, പുഴാതി, എളയാവൂർ, എടക്കാട്, ചേലോറ എന്നീ ഗ്രാമപഞ്ചായത്തുകളും ചേർത്താണു ഈ കോർപ്പറേഷൻ രൂപീകരിച്ചിരിക്കുന്നത്. 73 ചതുരശ്ര കിലോമീറ്ററാണു കണ്ണൂർ കോർപ്പറേഷന്റെ വിസ്തൃതി 2015 നവംബറിൽ കോർപ്പറേഷനിലേയ്ക്ക് ആദ്യ തിരഞ്ഞെടുപ്പ് നടന്നു. തിരഞ്ഞെടുപ്പിൽ സി.പി.എമ്മും കോൺഗ്രസും 27 വീതം സീറ്റുകൾ നേടി. ഒരു സീറ്റ് കോൺഗ്രസ് വിമതൻ നേടി. എന്നാൽ സി.പി.ഐ.എമ്മിലെ ഇ.പി. ലതയാണ് കണ്ണൂരിന്റെ ആദ്യ മേയറായത്.
അവലംബം
വർഗ്ഗം:കേരളത്തിലെ കോർപ്പറേഷനുകൾ വർഗ്ഗം:കണ്ണൂർ ജില്ല വർഗ്ഗം:കണ്ണൂർ
കേരള ഗവൺമെന്റ് സെക്രട്ടേറിയേറ്റ്
കേരള സർക്കാരിന്റെ ഭരണ സിരാകേന്ദ്രമാണ് കേരള ഗവൺമെന്റ് സെക്രട്ടറിയേറ്റ്. മന്ത്രിമാരുടെയും സർക്കാർ വകുപ്പ് സെക്രട്ടറിമാരുടെയും കാര്യാലയങ്ങളും പ്രധാനപ്പെട്ട മറ്റ് കാര്യാലയങ്ങളും ഇവിടെ സ്ഥിതിചെയ്യുന്നു. സംസ്ഥാന ഭരണകൂടത്തിന്റെ ഏറ്റവും ഉയർന്ന തലമാണിത്. വകുപ്പുകളുടെ സമുച്ചയത്തെയാണ് സെക്രട്ടേറിയറ്റ് സൂചിപ്പിക്കുന്നത്. അതത് വകുപ്പിന് കേബിനറ്റ് പദവിയുള്ള മന്ത്രിമാരും വകുപ്പ് മേധാവികളായി സർക്കാരിന്റെ സെക്രട്ടറിമാരും (Secretary to Government) ഉണ്ട്. തിരുവനന്തപുരം നഗരത്തിന്റെ ഹൃദയഭാഗത്ത് നർമദ റോഡിൽ ആണ് സെക്രട്ടേറിയേറ്റ് കെട്ടിട സമുച്ഛയം സ്ഥിതിചെയ്യുന്നത്. തിരുവിതാംകൂർ രാജ്യത്തിന്റെ ദർബാർ ഹാളായിട്ടാണ് സെക്രട്ടേറിയറ്റ് സമുച്ചയം ആദ്യം നിർമ്മിച്ചത്.
ചരിത്രം
150 വർഷത്തിലേറെ പഴക്കമുള്ള ഈ കെട്ടിടത്തിന്റെ ശിലാസ്ഥാപനം 1865 ൽ തിരുവിതാംകൂർ മഹാരാജാവായിരുന്ന അയിലിയം തിരുനാൾ നിർവ്വഹിച്ചു. 1869 ൽ പണി പൂർത്തീകരിച്ചു. തിരുവിതാംകൂർ റോയൽ ദർബാർ ഹാളിനായാണ് ഇത് ആസൂത്രണം ചെയ്തിരുന്നത്. ഇവിടെ വച്ചാണ് രാജാവ് തന്റെ മന്ത്രിസഭയുമായി പ്രതിമാസ കൂടിക്കാഴ്ച നടത്തിയിരുന്നത്. തിരുവിതാംകൂറിലെ അന്നത്തെ ചീഫ് എഞ്ചിനീയറായ ബാർട്ടന്റെ കീഴിലായിരുന്ന ഇതിന്റെ രൂപകൽപ്പനയിലും നിർമ്മാണത്തിലും റോമൻ, ഡച്ച് വാസ്തുവിദ്യകളുടെ സമന്വയം ഉണ്ട്. നിർമാണത്തിന്റെ മേൽനോട്ടം അന്നത്തെ ദിവാൻ ടി. മാധവറാവുവിനായിരുന്നു. അദ്ദേഹത്തിന്റെ പ്രതിമ ഇപ്പോൾ കെട്ടിടത്തിന് എതിർവശത്തായി റോഡിന് കുറുകെ നിൽക്കുന്നു. ഈ സ്ഥലമാണ് സ്റ്റാച്യു എന്നറിയപ്പെടുന്നത്.
സെക്രട്ടേറിയറ്റിൽ നടന്ന ചടങ്ങിൽ വച്ചാണ് തിരുവിതാംകൂറിലെ അവസാന രാജാവായിരുന്ന ചിതിര തിരുനാൽ സ്ഥാനാരോഹണം നടന്നത്. പുതിയ കെട്ടിടത്തിലേക്ക് മാറുന്നതിന് മുമ്പ് 1939 മുതൽ കേരള സംസ്ഥാന നിയമസഭയും സെക്രട്ടേറിയറ്റിനകത്താണ് പ്രവർത്തിച്ചിരുന്നത്. 1933 ഡിസംബർ 12ന് അന്നത്തെ വൈസ്രോയ് വില്ലിങ്ഡൺ പ്രഭുവായിരിന്നു പുതിയ നിയമസഭാ മന്ദിരത്തിന് തറക്കല്ലിട്ടത്. 1939 ഫെബ്രുവരി 6 ന് സി.പി. രാമസ്വാമി അയ്യർ ഉദ്ഘാടനം ചെയ്ത ഈ മന്ദിരത്തിൽ വച്ചാണ് രണ്ടാം ശ്രീമുലം പ്രജാസഭ സമ്മേളിച്ചത്.
കെട്ടിടത്തിന്റെ ഘടന
കേരള സെക്രട്ടേറിയറ്റ് സമുച്ചയത്തിൽ 3 ബ്ലോക്കുകൾ ഉൾപ്പെടുന്നു. സെൻട്രൽ ബ്ലോക്ക് ആണ് ഏറ്റവും പഴയത്. ദർബാർ ഹാളിലേക്ക് തുറക്കുന്ന സെൻട്രൽ ബ്ലോക്കിന്റെ പ്രധാന വാതിൽ ആന കവാടം (Elephant Door) എന്നറിയപ്പെടുന്നു. തിരുവിതാംകൂർ മഹാരാജയും അദ്ദേഹത്തിന്റെ പ്രമാണിമാരും പരിമിതമായ പൊതു പ്രവേശനമുള്ളവരും മാത്രമാണ് ഈ ദർബാർ ഹാൾ നേരത്തെ ഉപയോഗിച്ചിരുന്നത്. ഇന്ന് പൊതുയോഗങ്ങളും സംസ്ഥാന സർക്കാരിന്റെ പ്രധാന ചടങ്ങുകളും നടക്കുന്ന ഹാളാണ് ദർബാർ ഹാൾ.
ദർബാർ ഹാളിന്റെ ഇരുവശത്തും 20 വാതിലുകളുണ്ട്. സെൻട്രൽ ബ്ലോക്ക് ഇരുനില കെട്ടിടമാണ്. സെൻട്രൽ ബ്ലോക്കിന്റെ താഴത്തെ നിലയിൽ വലതുവശത്താണ് പഴയ അസംബ്ലി ഹാൾ സ്ഥിതിചെയ്യുന്നത്. ഇത് ഇപ്പോൾ കേരളത്തിന്റെ നിയമനിർമ്മാണ ചരിത്രം ചിത്രീകരിക്കുന്ന ഒരു നിയമനിർമ്മാണ മ്യൂസിയമാക്കി മാറ്റിയിരിക്കുന്നു.
മോഹിനി
ഹൈന്ദവമത ഐതിഹ്യപ്രകാരം മഹാവിഷ്ണുവിന്റെ ഒരേയൊരു സ്ത്രീ അവതാരമാണ് മോഹിനി. പാലാഴി മഥനത്തി ന് ശേഷം അമൃത് തട്ടിയെടുത്ത അസുരന്മാരിൽ നിന്നും അത് തിരികെ കൈക്കലാക്കാനാണ് വിഷ്ണു മോഹിനി അവതാരം ആദ്യമായി സ്വീകരിക്കുന്നത്. പിന്നീട് ഭസ്മാസുരനെ വധിക്കാനും മോഹിനി രൂപം വിഷ്ണു സ്വീകരിക്കുന്നുണ്ട്. പരമശിവന് മോഹിനിയിൽ ജനിച്ച പുത്രനാണ് അയ്യപ്പൻ എന്നും ഐതിഹ്യങ്ങളുണ്ട്.
കേരള ഗവൺമെന്റ് സെക്രട്ടേറിയേറ്റ്
വകുപ്പുകൾ
<section begin="വകുപ്പുകൾ"/> പൊതുഭരണം, ധനകാര്യം, നിയമം എന്നിങ്ങനെ മൂന്ന് പ്രധാന വകുപ്പുകളായാണ് സെക്രട്ടേറിയറ്റ് പ്രവർത്തിക്കുന്നത്. പൊതുഭരണ വകുപ്പിൽ സംസ്ഥാനത്തെ മുഴുവൻ വകുപ്പുകളുടെയും ഭരണവകുപ്പുകൾ ഉൾക്കൊള്ളുന്നു. കേരള സെക്രട്ടേറിയറ്റ് റൂൾസ് ഓഫ് ബിസിനസ് (KSRB) അടിസ്ഥാനമാക്കി ഇനിപ്പറയുന്ന പ്രധാന സെക്രട്ടേറിയറ്റ് വകുപ്പുകൾ വഴിയാണ് സംസ്ഥാന സർക്കാരിന്റെ ഭരണനിർവ്വഹണം നടക്കുന്നത്. സെക്രട്ടേറിയറ്റ് വകുപ്പുകൾ മിക്കവാറും കയ്യാളുന്നത് ഭരണഘടനാപരമായ അധികാരങ്ങളും നയപരമായ(policy) തീരുമാനങ്ങളുമാണ്. സെക്രട്ടേറിയറ്റിനു പുറത്തുള്ള ഫീൽഡ് വകുപ്പുകളുടെ ചുമതല മേൽപ്പറഞ്ഞ നയങ്ങളും തീരുമാനങ്ങളും നടപ്പിലാക്കലും ഏതെങ്കിലും പ്രത്യേക നിയമപ്രകാരമുള്ള ജോലികളുമാണ്. സെക്രെട്ടറിയേറ്റ് വകുപ്പുകളുടെ മേധാവി സെക്രട്ടറി (Secretary to Government) ആണ്.
അവലംമ്പങ്ങൾ
വർഗ്ഗം:കേരളത്തിലെ സർക്കാർ കെട്ടിടങ്ങൾ വർഗ്ഗം:തിരുവനന്തപുരത്തെ കെട്ടിടങ്ങളും നിർമ്മിതികളും വർഗ്ഗം:Coordinates on Wikidata
നബില എബീദ്
ഈജിപ്ഷ്യൻ നടിയാണ് നബില എബീദ്.(അറബിക്: نبيلة عبيد) (ജനനം: 21 ജനുവരി 1945, ഈജിപ്തിലെ കെയ്‌റോയിൽ)
ആദ്യകാലജീവിതം
കെയ്‌റോയിലെ ഏറ്റവും വലിയ ജില്ലകളിൽ ഒന്നായ ഷൗബ്രയിൽ ജനിച്ച നബില ക്ലാസിക്കൽ ഈജിപ്ഷ്യൻ സിനിമകളുടെ വലിയ ആരാധകയായിരുന്നു. കൂടാതെ കുട്ടിയായിരുന്നപ്പോൾ തന്നെ ഷൗബ്ര സിനിമാ പാലസിൽ പോകാൻ പണം സ്വരൂപിക്കാറുണ്ടായിരുന്നു.
കരിയർ
നബിലയെ മാജിഷ് ഫൈദ എന്ന സിനിമയിലാണ് ഈജിപ്ഷ്യൻ ചലച്ചിത്ര സംവിധായകൻ ആതീഫ് സേലം ഈജിപ്ഷ്യൻ സിനിമയിൽ ആദ്യമായി പരിചയപ്പെടുത്തിയത്. 1965-ൽ, ഒമർ ഷെരീഫിനൊപ്പം ദി മംലൂക്സിൽ അഭിനയിച്ചു. ഈ കഥാപാത്രത്തെ "പ്രശസ്തിയുടെ ആദ്യ പടികൾ" എന്ന് വിശേഷിപ്പിച്ചു. ടെലിവിഷൻ നാടകങ്ങളായ എൽ-അമ്മ നൂർ (ആൻറ്റ് നൂർ), എൽ-ബവാബ എൽ-താനിയ (ദി സെക്കന്റ് ഗേറ്റ്) എന്നിവയിലും അവർ അഭിനയിച്ചിട്ടുണ്ട്.
സ്വകാര്യ ജീവിതം
1963 മുതൽ 1967 വരെ ചലച്ചിത്ര സംവിധായകനായ ആതീഫ് സേലത്തെ നബില വിവാഹം കഴിച്ചു. പിന്നീട് ഒൻപത് വർഷം നീണ്ടുനിന്ന ഒസാമ എൽ-ബാസ് ആയിട്ടുള്ള വിവാഹബന്ധം ഉൾപ്പെടെ നിരവധി രഹസ്യ വിവാഹങ്ങൾ അവർ നടത്തി.
പൗളിനോസ് പാതിരി
കാർമലൈറ്റ് സഭയിലെ പ്രമുഖ മിഷിനറി പ്രവർത്തകനും എഴുത്തുകാരനുമായിരുന്നു പൗളിനോസ് പാതിരി. യഥാർത്ഥനാമം പൗളിനോ ബാർത്തലോമിയോ (23 ഏപ്രിൽ 1748 - 7 ഫെബ്രുവരി 1806). . ജോൺ ഫിലിപ്പ് വെഡ്ഡിൻ എന്നായിരുന്നു ആദ്യ പേര്. 1774 തൊട്ട് 1790 വരെ 14 വർഷത്തോളം കേരളത്തിൽ മിഷനറിയായി പ്രവർത്തിച്ചു. മലയാളത്തിലെ ആദ്യ പഴഞ്ചൊൽ മാലയടക്കം ഇരുപത്തിനാലോളം ഗ്രന്ഥങ്ങൾ പ്രസിദ്ധീകരിച്ചു.
ജീവിതരേഖ
ഓസ്ട്രിയയിലെ പിനോനിയയിൽ ജനിച്ചു. 1774 ൽ മിഷണറി പ്രവർത്തനത്തിനു കേരളത്തിൽ വന്നു. മലയാളം, സംസ്കൃതം തുടങ്ങിയ ഭാഷകൾ പഠിച്ചു. നിരവധി ഗദ്യ പദ്യ കൃതികളും സംസ്കൃത വ്യാകരണ ഗ്രന്ഥങ്ങളും ഇരുപതോളം ലത്തീൻ ഗ്രന്ഥങ്ങളും പ്രസിദ്ധീകരിച്ചു. അക്കാദമി ഓഫ് സയൻസിൽ അംഗമായും പ്രവർത്തിച്ചു. 1790നോട് അടുത്ത് റോമിലേക്കു മടങ്ങി. റോമിൽ മിഷനറിമാരെ പരിശീലിപ്പിക്കുന്ന കലാലയത്തിന്റെ സെക്രട്ടറിയായിരുന്നു. തിരികെ പോയപ്പോൾ അർണോസ് പാതിരിയുടേതടക്കം നിരവധി കൈയ്യെഴുത്ത് പ്രതികൾ റോമിലേക്ക് കൊണ്ടു പോയി അവിടെ ഒരു മൊണാൺസ്റ്ററിയിൽ സൂക്ഷിച്ചു.
1774 ൽ മാർപാപ്പയായിരുന്ന ക്ലെമന്റ് പതിന്നാലാമൻ ക്രിസ്ത്യാനികളുടെ നേർക്ക് രാമവർമ്മ മഹാരാജാവിനുണ്ടായിരുന്ന വാത്സല്യത്തിനു കൃതജ്ഞത രേഖപ്പെടുത്തി, അയച്ച സന്ദേശം പൗലിനോസാണ് പത്മനാഭപുരത്തു ചെന്നു സമർപ്പിച്ചത്. അദ്ദേഹത്തിന്റെ ആജ്ഞ അനുസരിച്ച് പാതിരി ഒരു മലയാളം - ഇംഗ്ലീഷ് - പോർച്ചുഗീസ് നിഘണ്ടു നിർമ്മിക്കുകയുണ്ടായി. തന്റെ ഇന്ത്യാ യാത്ര എന്ന ഗ്രന്ഥത്തിൽ(A voyage to the east ndies) മലയാള ഭാഷാ സാഹിത്യത്തെപ്പറ്റി ഒരു അധ്യായമുണ്ട്.
1791-ൽ അച്ചടിച്ച പൗളിനോസ് പാതിരിയുടെ "സെന്റം അഡാഗിയ മലബാറിക്ക" എന്ന പുസ്തകത്തിൽ നൂറ് മലയാളം ചൊല്ലുകളും (മലയാളലിപിയിൽ) അതിന്റെ ലത്തീൻ പരിഭാഷയും ആണുള്ളത്. പോളിനോസ് പാതിരിയുടെ മിക്ക കൃതികളിലും അർണ്ണോസ് പാതിരിയുടെ സ്വാധീനം കാണാം. അർണ്ണോസ് പാതിരിയുടെ സംസ്കൃതവ്യാകരണം അതേ പോലെ പകർത്തി എന്നും ആരോപിക്കപ്പെട്ടിട്ടുണ്ട്.
പുറം കണ്ണികൾ
വർഗ്ഗം:വൈദികർ വർഗ്ഗം:സംസ്കൃതപണ്ഡിതർ വർഗ്ഗം:മലയാള എഴുത്തുകാർ
ഡിഡിആർ 3 എസ്ഡിറാം
ഇരട്ട ഡാറ്റാ നിരക്ക് 3 സിൻക്രണസ് ഡൈനാമിക് റാൻഡം-ആക്സസ് മെമ്മറി, ഔദ്യോഗികമായി ഡിഡിആർ 3 എസ്ഡിറാം(DDR3 SDRAM) എന്ന് ചുരുക്കിപ്പറയുന്നു, ഉയർന്ന ബാൻഡ്‌വിഡ്ത്ത് ("ഇരട്ട ഡാറ്റ നിരക്ക്") ഇന്റർഫേസുള്ള ഒരു തരം സിൻക്രണസ് ഡൈനാമിക് റാൻഡം-ആക്സസ് മെമ്മറി (SDRAM) ആണ്, ഇത് 2007 മുതൽ ഉപയോഗത്തിലുണ്ട്. ഇത് ഡി‌ഡി‌ആർ, ഡി‌ഡി‌ആർ 2 എന്നിവയുടെ ഉയർന്ന വേഗതയുള്ള പിൻ‌ഗാമിയും ഡി‌ഡി‌ആർ 4 സിൻക്രണസ് ഡൈനാമിക് റാൻഡം-ആക്സസ് മെമ്മറി (എസ്‌ഡി‌ആർ‌എം) ചിപ്പുകളുടെ മുൻഗാമിയുമാണ്. വ്യത്യസ്ത സിഗ്നലിംഗ് വോൾട്ടേജുകൾ, സമയം, മറ്റ് ഘടകങ്ങൾ എന്നിവ കാരണം ഡി‌ഡി‌ആർ 3 എസ്‌ഡി‌ആർ‌എം മുമ്പത്തെ ഏതെങ്കിലും തരത്തിലുള്ള റാൻഡം-ആക്സസ് മെമ്മറിയുമായി (റാം) പൊരുത്തപ്പെടുന്നില്ല.
ഒരു ഡിറാം ഇന്റർഫേസ് സവിശേഷതയാണ് ഡിഡിആർ 3. ഡാറ്റ സംഭരിക്കുന്ന യഥാർത്ഥ ഡിറാം(DRAM) അറേകൾ സമാന പ്രകടനത്തോടെ മുമ്പത്തെ തരങ്ങൾക്ക് സമാനമാണ്.
ഡി‌ഡി‌ആർ 3 എസ്‌ഡി‌റാമിന്റെ പ്രാഥമിക നേട്ടം, അതിന്റെ മുൻ‌ഗാമിയായ ഡി‌ഡി‌ആർ 2 എസ്‌ഡി‌റാമിനെക്കാൾ ഇരട്ടി നിരക്കിൽ ഡാറ്റ കൈമാറാനുള്ള കഴിവാണ് (ആന്തരിക മെമ്മറി അറേകളുടെ വേഗതയുടെ എട്ടിരട്ടി), ഉയർന്ന ബാൻഡ്‌വിഡ്ത്ത് അല്ലെങ്കിൽ പീക്ക് ഡാറ്റ നിരക്കുകൾ പ്രാപ്തമാക്കുന്നു. നാലിരട്ടി ക്ലോക്ക് സിഗ്നലിന്റെ ഓരോ സൈക്കിളിനും രണ്ട് ട്രാൻസ്ഫറുകൾ ഉപയോഗിച്ച്, 64-ബിറ്റ് വിഡ്ത് ഡിഡിആർ 3 മൊഡ്യൂളിന് മെമ്മറി ക്ലോക്ക് വേഗതയുടെ (മെഗാഹെർട്‌സിൽ) 64 മടങ്ങ് വരെ ട്രാൻസ്ഫർ നിരക്ക് (സെക്കൻഡിൽ മെഗാബൈറ്റിൽ, എംബി / സെ) നേടാം. ഒരു മെമ്മറി മൊഡ്യൂളിന് ഒരു സമയം 64 ബിറ്റുകൾ ഡാറ്റ കൈമാറ്റം ചെയ്യപ്പെടുന്നതോടെ, ഡി‌ഡി‌ആർ 3 എസ്‌ഡി‌റാം (മെമ്മറി ക്ലോക്ക് റേറ്റ്) × 4 (ബസ് ക്ലോക്ക് ഗുണിതത്തിന്) × 2 (ഡാറ്റാ നിരക്കിനായി) × 64 (കൈമാറ്റം ചെയ്ത ബിറ്റുകളുടെ എണ്ണം) / 8 (ബിറ്റുകളുടെ / ബൈറ്റിന്റെ എണ്ണം). അങ്ങനെ 100 മെഗാഹെർട്സ് മെമ്മറി ക്ലോക്ക് ഫ്രീക്വൻസി ഉപയോഗിച്ച്, ഡിഡിആർ 3 എസ്ഡിറാം പരമാവധി ട്രാൻസ്ഫർ നിരക്ക് 6400 എം‌ബി / സെ ആണ്.
ഡി‌ഡി‌ആർ‌3 സ്റ്റാൻ‌ഡേർഡ് 8 ജിബിബിറ്റുകൾ‌ വരെ ഡിറാം ചിപ്പ് കപ്പാസിറ്റി അനുവദിക്കുന്നു, കൂടാതെ 64 ബിറ്റുകൾ‌ വീതമുള്ള നാല് റാങ്കുകൾ‌ വരെ ഒരു ഡി‌ഡി‌ആർ‌3 ഡി‌എം‌എമ്മിന്‌ പരമാവധി 16 ജിബി വരെ അനുവദിക്കും. 2013 ൽ ഐവി ബ്രിഡ്ജ്-ഇ വരെ ഹാർഡ്‌വെയർ പരിധി നിശ്ചയിച്ചിട്ടില്ലാത്തതിനാൽ, മിക്ക പഴയ ഇന്റൽ സിപിയുകളും 8 ജിബി ഡിമ്മുകൾക്കായി 4-ജിബിബിറ്റ് ചിപ്പുകൾ വരെ മാത്രമേ പിന്തുണയ്ക്കൂ (ഇന്റലിന്റെ കോർ 2 ഡിഡിആർ 3 ചിപ്‌സെറ്റുകൾ 2 ജിബിബിറ്റുകൾ വരെ മാത്രമേ പിന്തുണയ്ക്കൂ). എല്ലാ എഎംഡി സിപിയുകളും 16 ജിബി ഡിഡിആർ 3 ഡിഐഎമ്മുകൾക്കായുള്ള പൂർണ്ണ സവിശേഷതയെ ശരിയായി പിന്തുണയ്ക്കുന്നു.
ചരിത്രം
2007 ലാണ് ഡിഡിആർ 3 ഔദ്യോഗികമായി സമാരംഭിച്ചത്, എന്നാൽ 2009 അവസാനം വരെ ഡി‌ഡി‌ആർ‌ 2 നെ മറികടക്കുമെന്ന് പ്രതീക്ഷിച്ചിരുന്നില്ല, അല്ലെങ്കിൽ 2010 ന്റെ തുടക്കത്തിൽ, ഇന്റൽ സ്ട്രാറ്റജിസ്റ്റ് കാർലോസ് വീസെൻബെർഗ് പറയുന്നതനുസരിച്ച്, 2008 ഓഗസ്റ്റിൽ അവരുടെ റോൾഔ ട്ടിന്റെ ആദ്യഭാഗത്ത് സംസാരിച്ചു.